text: 44 “Azɔ nye subɔla YakobKple nye ame tiatia Israel,+ see.2 Ale Yehowa,Wɔwòla kple Mewòla,+Ame si kpe ɖe ŋuwò tso dɔ me* ke la, gblɔe nye esi:‘Nye subɔla Yakob+Kple wò, nye ame tiatia, Yesurun,*+ mègavɔ̃ o.3 Elabena mana tsi tsikɔwuitɔwo,*+Eye mana tɔ nasi to anyigba fufu dzi.Matrɔ nye gbɔgbɔ akɔ ɖe wò dzidzimeviwo dzi+Kple nye yayra ɖe viwòwo dzi.4 Woamie abe gbe ene,+Abe amuti le tɔwo to ene.5 Ame si agblɔ be: “Yehowa tɔ menye.”+Ame kemɛ ayɔ Yakob fe ŋkɔ ɖe eɖokui ŋu,Eye ame bubu aŋlɔ ɖe efe asi ŋu be: “Yehowa tɔ.”Eye wòatsɔ ŋkɔ Israel.’6 Ale Yehowa,Israel fe Fia+ kple mia Gbugbɔflela,+ aʋakɔwo fe Yehowa gblɔe nye esi:‘Nyee nye gbãtɔ kple mlɔetɔ.+Mawu aɖeke meli kpe ɖe ŋunye o.’+7 Ame kae le abe nye ene?+Neɖe gbefãe, neɖee gblɔ, eye wòaɖee fiam!+Tso esime meɖo blematɔwo gɔme anyi,Wonegblɔ nu siwo gbɔna dzɔdzɔ geKple nu siwo ava va eme.8 Ŋɔ megadzi mi o,Eye dzidzi megafo mi o.+Ðe nyemena mia dometɔ ɖe sia ɖe see do ŋgɔ oa, eye nyemeɖe gbefãe oa?Miawoe nye nye ɖasefowo.+Ðe Mawu aɖe li kpe ɖe ŋunyea?Ao, Agakpe aɖeke meli o;+ nyemenya ɖeke o.’”9 Legbamèlawo katã la toflokowo wonye,Eye viɖe aɖeke manɔ wofe nu lɔlɔ̃awo ŋu o.+Wofe ɖasefo* siawo mekpɔa nu o, eye womenyaa naneke o,+Eya ta ŋu akpe wo mèlawo.+10 Ame kae mè mawu aɖe alo kɔ̀* legbaSi ŋu viɖe aɖeke mele o?+11 Kpɔ ɖa! Ŋu akpe efe hadɔwɔlawo katã!+Amegbetɔ dzro koe aɖaŋudɔwɔlaawo nye.Wo katã nefo fu, ne woava tɔ ɖi.Ŋɔdzi alé wo, eye ŋu akpe wo katã.12 Gbede dea ga dzo me hetsɔa efe dɔwɔnu wɔa dɔ le eŋu.Etsɔa zu tunɛ,Eye wòtsɔa efe alɔ sesẽ wɔa dɔ le eŋu.+Ke dɔ wunɛ, eye ŋusẽ vɔna le eŋu;Menoa tsi o, eya ta ɖeɖi tea eŋu.13 Atikpala da dzidzeka; etsɔa ɣe dzĩ taa nu.Etsɔa fi kpanɛ, eye wòtsɔa nudzidzega tanɛ.Ewɔnɛ ɖe ame fe nɔnɔme me,+Ne wòanya kpɔ abe amegbetɔ ene,Ne wòanɔ xɔ* me.+14 Ame aɖe lãa sedertiwo.Etia ati aɖe fomevi, logoti,Eye wòlé be nɛ wòtsi le avemetiwo dome.+Edo oren-ti, eye tsi dza ɖe edzi wòtsi.15 Ezu dzodonu na amegbetɔ.Etsɔ efe ɖe do dzoe hefu;Etsɔ efe ɖe do dzoe mè abolo.Ke etsɔ efe ɖe hã wɔ mawui, hede ta agu nɛ.Etsɔe wɔ legba hebɔbɔ ɖe eŋkume.+16 Etsɔ efe afã do dzoe;Emè lã le efe afã la dzi ɖu ɖi fo.Efu dzo hegblɔ be:“Ehɛ̃! Dzoa kpɔkpɔ na dzo ɖo lãme nam.”17 Etsɔ susɔea wɔ mawui, etsɔe wɔ efe legbae.Eye wòbɔbɔna dea ta agu nɛHedoa gbe ɖa nɛ be:“Ðem, elabena wòe nye nye mawu.”+18 Womenya naneke o, eye womesea naneke gɔme o,+Elabena wofe ŋkuwo nyè tre, ale be womele nu kpɔm o,Eye wofe dzi mele nu gɔme sem o.19 Wo dometɔ aɖeke mebua tame,Alo dzea si nu alo sea nu gɔme ne wòagblɔ be,“Metsɔ afã do dzoe,Memè abolo le efe akawo dzi, eye memè lã le edzi heɖu tso.Ðe matsɔ susɔea awɔ ŋunyɔnuia?+Atikpoe* made ta agu na?” hã o.20 Dzofi ɖumee wòle.Efe dzi si woble la kplɔe trae.Mate ŋu aɖe eɖokui* o, eye megblɔ be:“Ðe menye aʋatsoe melé ɖe nye nuɖusi me oa?”21 “Ðo ŋku nu siawo dzi, Oo Yakob, Oo Israel,Elabena nye subɔla nènye.Nyee mè wò. Nye subɔla nènye.+Oo Israel, nyemaŋlɔ wò be o.+22 Matutu wò dzidadawo ɖa abe alilikpoe metsɔ tsyɔ wo dzi ene,+Kple wò nu vɔ̃wo ɖa abe alilikpo dodoe metsɔ tsyɔ wo dzi ene.Trɔ va gbɔnye elabena magbugbɔ wò afle.+23 “Mi dzifowo, mitso aseye,Elabena Yehowae wɔ esia!Mi anyigba fe goglofewo, migli kple dzidzɔ!Mi towo, mitso aseye!+Wò, ave kple mi emetiwo katã, mitso aseye!Elabena Yehowa gbugbɔ Yakob fle,Eye wòɖe efe atsyɔ̃ fia le Israel.”+24 Ale Yehowa, Ame si gbugbɔ wò fle,+Ame si mè wò tso dɔ me ke la, gblɔe nye esi:“Nyee nye Yehowa, ame si wɔ nuwo katã.Nye ɖekae he dzifowo me.+Eye mekeke anyigba me.+Ame kae kpe ɖe ŋunye?25 Megblẽa nya fuflu gblɔlawo* fe dzesiwo me,Eye nyee nye Ame si doa bometsila afakalawo;+Ame si tɔtɔa nunyalawo,Kple Ame si trɔa wofe sidzedze wòzua bometsitsi;+26 Ame si nana efe subɔla fe nya vaa eme,Ame si nana nya siwo efe dɔlawo gblɔ ɖi la vaa eme bliboe;+Ame si gblɔ le Yerusalem ŋu be, ‘Woanɔ eme,’+Eye wògblɔ le Yuda duwo ŋu be, ‘Woagbugbɔ wo atso,+Eye mafɔ efe glikpowo ɖe tsitrenu’;+27 Ame si gblɔ na tɔ goglo la be: ‘Mie,Eye mana wò tɔsisiwo katã namie’;+28 Ame si gblɔ le Kores+ ŋu be: ‘Nye lãkplɔvi wònye,Awɔ nye didiwo katã dzi ade goe’;+Ame si gblɔ le Yerusalem ŋu be, ‘Woagbugbɔe atso,’Eye wògblɔ le gbedoxɔ la ŋu be, ‘Woaɖo egɔme anyi.’”+


c: text/html

text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Nɔnɔme kawo mee wòasɔ le be nyɔnu Kristotɔ nabla ta ɖe gbɔgbɔ me gɔmeɖosewo ta?
Apostolo Paulo ŋlɔ bena: “Nyɔnu sia nyɔnu, si doa gbe ɖa alo gblɔa nya ɖi, eye mebla ta o la, edoa ŋukpe efe ta, elabena ele abe ɖe wòlũ ta ene.” Nukatae? Mawu fe tanyenye ŋuti gɔmeɖose si nye, “Nyɔnu fe ta enye ŋutsu” tae. Gbedodoɖa alo nufiafia le Kristo-hamea me nyea ŋutsuwo fe agbanɔamedzi zi geɖe. Eyata ne nyɔnu Kristotɔ aɖe wɔa subɔsubɔdɔ siwo wòle be srɔ̃aŋutsua alo ŋutsu xɔnyɔnyrɔ aɖe nawɔ la, ele be wòabla ta.—Korintotɔwo I, 11:3-10.
Nɔnɔme siwo me wòle be nyɔnu Kristotɔ nabla ta le ate ŋu ado mo ɖa le efe srɔ̃ɖekadodoa me. Le kpɔɖeŋu me, ne fomea fo fu hena Biblia-nusɔsrɔ̃ wɔwɔ alo na nu ɖuɖu la, srɔ̃ŋutsua ye xɔa ŋgɔ le nu fiafia wo me eye wonɔa wo tefe le gbedodoɖa na Mawu me. Gake ne dzimaxɔsetɔe wònye la, ke agbanɔamedzi sia akpɔ srɔ̃nyɔnua ŋkume. Eyata ne ele gbe dom ɖa ɖe eɖokui kple ame bubuwo ta alo le Biblia-nusɔsrɔ̃ wɔm kple viawo le esime srɔ̃aŋutsua le tefea la, ke esɔ be nɔvinyɔnu Kristotɔa nabla ta. Ne srɔ̃aŋutsua mele tefea o la, ke mahiã be srɔ̃nyɔnua nabla ta o, elabena enye Mawu fe sedede be wòafia nu viawo.—Lododowo 1:8; 6:20.
Ke ne viŋutsuvi sue aɖe nye Yehowa Mawu subɔla ɖeadzɔgbe xɔnyɔnyrɔ le fomea me ɖe? Esi wònye viŋutsuvia Timoteo I, 2:12) Ne fofoa nye xɔsetɔ la, ke ele be wòaxɔ nufiame tso egbɔ. Gake ne fofoa meli o la, ke ele be dadaa nabla ta ne ele Biblia-nusɔsrɔ̃ wɔm kple viaŋutsuvi sue xɔnyɔnyrɔa kpakple ɖevi bubuwo. Be wòana viaŋutsu sue si xɔ nyɔnyrɔ nado gbe ɖa alo madoe ɖa o le nusɔsrɔ̃ ma me alo le nuɖuɣi la nye eya ŋutɔ fe nyametsotso si wòawɔ. Ðewohĩ abui be metsi ado gbe ɖa o eye wòatiae be ye ŋutɔ yeadoe ɖa. Ne etiae be ye ŋutɔ yeado gbea ɖa le ɣeyiɣi ma dzi la, ke ele be woabla ta.nye Kristo-hamea me tɔ ta la, ele be wòaxɔ nufiame tso hamea me ŋutsuwo gbɔ. (
Ahiã na nyɔnu Kristotɔwo be woabla ta ne wole dɔ aɖewo wɔm le hamea me. Le kpɔɖeŋu me, le kwasiɖa domedome kpekpe hena gbeadziyiyi la, ate ŋu adzɔ be nɔvinyɔnu Kristotɔwo koe va, nɔviŋutsu xɔnyɔnyrɔ aɖeke meva o. Le go bubuwo me la, ate ŋu adzɔ be nɔviŋutsu xɔnyɔnyrɔ aɖeke meva hamea fe kpekpe aɖe o. Ne wòva hiã be nɔvinyɔnu nakpɔ hamea fe dɔ siwo nɔviŋutsu wɔna le kpekpewo me alo awɔ kpekpe hena gbeadziyiyi la, ke ele be wòabla ta.
Ðe wòle be nyɔnu Kristotɔwo nabla ta ne wole Biblia me nufowo me ɖem ɖe gbegbɔgblɔ bubu alo ɖe tokunɔgbe me alo le Biblia-srɔ̃gbalẽ si zãm wole le hamea fe kpekpe aɖe me la fe memamawo xlẽma? Ao. Nɔvinyɔnu siwo le dɔdasi siawo wɔm mele nusɔsrɔ̃a dzi kpɔm alo le nu fiam o. Nenema kee mahiã be nɔvinyɔnu siwo wɔa wɔwɔfiawo, gblɔa nutefekpɔkpɔwo, alo wɔa sukuvi fe dɔdasiwo le Teokrasi Subɔsubɔ Sukua me la nabla ta o.
Nufiafia le hamea me nye ŋutsu siwo xɔ nyɔnyrɔ fe dɔ, gake gbefãɖeɖe kple nufiafia amesiwo mele hamea me o la nye ŋutsuwo kple nyɔnuwo siaa fe agbanɔamedzi. (Mateo 24:14; 28:19, 20) Eyata ne Kristotɔ nyɔnu le nu fom na amesiwo menye Ðasefowo o tso Mawu fe Nya ŋu le esime ŋutsu si nye Yehowa Ðasefo le etefe la, mahiã be wòabla ta o.
Gake nɔnɔmea to vovo ne wole afeme Biblia nusɔsrɔ̃ si wowɔna edziedzi wɔm esime ŋutsu ɖeadzɔgbe, si xɔ nyɔnyrɔ le etefe. Esia nye nufiafia si ŋu wowɔ ɖoɖo ɖo do ŋgɔ si dzi amesi le nusɔsrɔ̃a wɔm la kpɔna. Le nɔnɔme siawo me la, nusɔsrɔ̃a va zu hamea fe nusɔsrɔ̃ fe alɔdze. Ne Ðasefo nyɔnu xɔnyɔnyrɔe kpɔa nusɔsrɔ̃ ma dzi le esime Ðasefo ŋutsu xɔnyɔnyrɔ li la, ke esɔ nyuie be wòabla ta. Gake ele be nɔviŋutsu ɖeadzɔgbe la nado gbe ɖa. Mele be nɔvinyɔnu nado gbe ɖa le esime nɔviŋutsu ɖeadzɔgbe le tefea o, negbe le nɔnɔme tɔxɛ aɖe, abe nɔviŋutsua mete ŋu gafoa nu kura o me koe nɔvinyɔnua ado gbe ɖa le.
Ɣeaɖewoɣi la ate ŋu adzɔ be nɔvinyɔnu Kristotɔ nayi Biblia-nusɔsrɔ̃ wɔfe kple ŋutsu Fiaɖufegbefãɖela maxɔnyɔnyrɔ. Ne nɔvinyɔnua lɔ̃ la, ate ŋu abia tso esi be wòakpɔ nusɔsrɔ̃a dzi. Gake esi wònye be mate ŋu anɔ etefe ado gbe ɖa na Yehowa o ta la, anyo wu be nɔvinyɔnua nado gbe ɖa le nusɔsrɔ̃a me. Ahiã be nɔvinyɔnua nabla ta nenye be ele nusɔsrɔ̃a dzi kpɔm kple ne ele gbea dom ɖa. Togbɔ be ŋutsu gbefãɖela la mexɔ nyɔnyrɔ haɖe o hã la, amewo bunɛ be enye hamea me tɔ le efe gbefãɖeɖe dɔa ta.
Apostolo Paulo ŋlɔ be: “Ele na nyɔnu bena, wòakpɔ ŋusẽ ɖe efe ta dzi le mawudɔlawo ŋuti.” Ẽ, mɔnukpɔkpɔ tɔxɛ sia le nɔvinyɔnu Kristotɔwo si be woanye kpɔɖeŋu nyuiwo na mawudɔla miliɔn geɖe siwo yia edzi bɔbɔa wo ɖokui nutefewɔwɔtɔe na Yehowa. Aleke gbegbee wòasɔe enye si be nyɔnu Mawu vɔ̃lawo nabu tababla nu vevii ne nɔnɔmea bia nenema!
[Nɔnɔmetata siwo le axa 26]
Tababla nye bubudede tanyenye ŋu fe dzesi

robotstxt: allowed

filter: keep


text:
SƆHƐWO BIANA BE
Aleke Mawɔ Aɖe Nye Lolome Dzi Akpɔtɔ?
Ðe wòhiã ŋutɔŋutɔ be maɖe nye lolome dzi akpɔtɔa?
Sɔhɛ aɖewo gblɔna be yewodi be yewoaɖe yewofe lolome dzi akpɔtɔ. Gake . . .
Ame geɖe tsia dzi ɖe wofe dzedzeme ŋu wu wofe lãmesẽ me nɔnɔ ŋu. Esi ame aɖewo di be yewoaɖe yewofe lolome dzi akpɔtɔ ta la, wozãa mɔnu siwo ana woaɖi ku kaba wu. Le kpɔɖeŋu me, wotea nuɖuɖu wo ɖokuiwo ɣeaɖewoɣi alo wonoa atike siwo ana be wofe kpekpeme naɖiɖi. Zi geɖe la, mɔnu siawo meɖea vi aɖeke o, eye wogblẽa nu le wo ŋu ɣeaɖewoɣi gɔ̃ hã.
“Nyɔnuvi aɖewo tea nuɖuɖu wo ɖokuiwo kple susu be yewoaɖi ku kaba. Zi geɖe la, esia gblẽa nu le wofe ŋutilã ŋu, eye exɔa ɣeyiɣi didi aɖe hafi wofe ŋutilã gaɖɔna ɖo.”—Hailey.
Mehiã be ame siwo tsia dzi ɖe wofe lolome ŋu la dometɔ geɖe natsi dzi hafi o. Wofe lolome megblẽ o, gake ɖewohĩ wosena le wo ɖokuiwo me be yewololo ne wotsɔ wo ɖokuiwo sɔ kple wo hatiwo alo ame tsralɛ siwo wokafuna le nyakakamɔnuwo abe magazinewo kple television dzi wɔnawo ene me.
“Esi mexɔ fe 13 la, metsɔa ɖokuinye sɔna kple xɔ̃nyewo. Ewɔna nam be woakpɔ ŋudzedze ɖe ŋunye geɖe wu ne mele abe woawo ke ene, eye esia abia be manɔ tsralɛ abe xakui ene.”—Paola.
Gake ehiã be sɔhɛ aɖewo ya naɖe wofe lolome dzi akpɔtɔ. Wogblɔ le Xexea Me Lãmesẽ Habɔbɔa fe nyatakaka aɖe me be . . .
Le xexea me godoo la, sɔhɛ miliɔn 340 siwo xɔ tso fe 5 va se ɖe fe 19 la lolo wu ale si wòle be woanɔ.
Le 1975 me la, sɔhɛ siwo xɔ tso fe 5 va se ɖe fe 19 la dometɔ ene le alafa me koe lolo akpa. Gake kaka fe 2016 naɖo la, xexlẽmea dzi ɖe edzi va ɖo 18 le alafa me.
Le dukɔ akpa gãtɔ me la, ame siwo lolo wu ale si wòle be woanɔ la sɔ gbɔ wu ame siwo ɖi ku.
Le dukɔ dahewo hã me la, ebɔ be ame nalolo wu ale si dze, eye ele elea le afe siwo me fomea me tɔ aɖewo mekpɔa nu nyui ɖuna o la gɔ̃ hã me.
Mɔ kae nye nyuitɔ si dzi mato aɖe nye lolome dzi akpɔtɔ?
Mɔnu siawo dometɔ kae nàtia?
Te nuɖuɖu ɖokuiwò ɣeaɖewoɣi.
Ðu nu siwo me nunyiame le eye nànɔ kame dem.
No atike siwo ana nàɖi ku.
Ŋuɖoɖo nyuitɔ: Mɔnu 2 lia: Ðu nu siwo me nunyiame le eye nànɔ kame dem.
Ne ètea nuɖuɖu ɖokuiwò ɣeaɖewoɣi alo èɖe nuɖuɖu fe hatsotso aɖe ɖa le wò nuɖuɖu me la, ɖewohĩ àɖi ku kaba wu ya. Gake mɔnu mawo ate ŋu agblẽ nu le wò lãmesẽ ŋu, eye àgalolo ake ne ègate nu mawo ɖuɖu abe ale si nèwɔnɛ tsã ene.
Ke hã, ne enye wò taɖodzinu be yeanɔ lãmesẽ me la, àva kpɔe be yefe dzedzeme kple lãmesẽnyawo ganyo wu. Agbalẽnyalagã Michael Bradley gblɔ be: “Mɔnu si ana nànɔ dedie, si ade wò lãmesẽ dzi etefe nadidi lae nye be . . . nàwɔ tɔtrɔwo le ale si nènɔa agbee ŋu, eye tɔtrɔ siawo nanye esiwo me nàte ŋu alé ɖe asi le wò agbemeŋkeke mamlɛawo me.” a Nu kae esia fia? Ne ehiã be nàɖe wò lolome dzi akpɔtɔ la, wò taɖodzinu meganye be nàte nuɖuɖu aɖewo ɖokuiwò o, ke boŋ nàwɔ tɔtrɔwo le ale si nènɔa agbee ŋu.
Nu siwo nàwɔ
Biblia gblɔ be ‘míada asɔ le nuwɔna me,’ eye esia lɔ nuɖuɖu hã ɖe eme. (1 Timoteo 3:11) Biblia gblɔe tẽe be míafo asa na nu tsu ɖuɖu. (Lododowo 23:20; Luka 21:34) Esi mɔfiame mawo le susu me na wò la, te aɖaŋuɖoɖo siawo kpɔ ale be nànɔ agbe si ade wò lãmesẽ dzi wu:
Nya nu si wòfia be woaɖu nu siwo me nunyiame le.
Mehiã be nànɔ kpaɖii akpa le nu siwo nàtia be yeaɖu gome o, gake ne ègasrɔ̃ nu vi aɖe tso nuɖuɖuwo ŋu la, esia ate ŋu awɔe be nàva nɔ nu siwo me nunyiame le ɖum. Nu siwo me nunyiame le ɖuɖu nye mɔ nyuitɔ siwo dzi nàto ana wò lolome nada asɔ la dometɔ ɖeka.
Nɔ kame dem edziedzi.
Bu nu siwo nànɔ wɔwɔm gbe sia gbe be nànɔ lãmesẽ me la ŋu. Le kpɔɖeŋu me, le esi nànɔ dzifoxɔliamɔ̃ zãm tefe la, zã atrakpuia boŋ. Le esi nàtsɔ miniti 30 anɔ videodzifefewo fom tefe la, zã ɣeyiɣi ma nàtsɔ azɔ azɔli afɔtsɔtsɔe le gota boŋ.
Ðu nu siwo me nunyiame le ɖe esiwo me nunyiame mele o la tefe.
Ðetugbui aɖe si ŋkɔe nye Sophia gblɔ be: “Medzea agbagba be mana numeɖenu siwo dea lãmesẽ dzi, abe atikutsetsewo ene, nanɔ asitsɔfe nam. Ema nana wònɔa bɔbɔe nam be mafo asa na nu siwo me amenyinu mele o la ɖuɖu.”
Gbɔ dzi ɖi ne èle nu ɖum.
Ame aɖewo ɖua nu kabakaba ale gbegbe be ne woɖi fo gɔ̃ hã la, womedea dzesii kaba o! Eya ta gbɔ dzi ɖi ne èle nu ɖum. Ne èɖu nu si le agba me na wò vɔ la, lala vie hafi nàgaɖu bubu kpee. Ðewohĩ àkpɔe be dɔ mele wuwòm abe ale si nèsusui ene o.
Ðɔ ŋu ɖo le ŋutilãnyinu (calories) siwo nèɖuna ŋu.
Xlẽ nu siwo woŋlɔ ɖe nuɖuɖu fe gowo ŋu be nànya ŋutilãnyinu agbɔsɔsɔ si le wò nuɖuɖu me. De dzesii: Ŋutilãnyinu aɖewo tɔgbi nɔa aha viviwo, ɖafleewo kple numeɖenuwo me le agbɔsɔsɔ gã aɖe me, eye woate ŋu ana nàgalolo ɖe edzi.
Mègatsi dzi ɖe wò lolome ŋu fũu akpa o.
Sara, si xɔ fe 16, gblɔ be: “Ɣeaɖeɣi va yi la, metsia dzi ɖe ŋutilãnyinu fe agbɔsɔsɔ si le nye nuɖuɖu me ŋu ale gbegbe be ne mekpɔ nuɖuɖu le agba me la, ŋutilãnyinu agbɔsɔsɔme si le nuɖuɖua me ŋu koe nye susu nɔna!” Mègawɔ ɖokuiwò “ŋutilãnyinuwo ŋuti kɔntabula o.” Àte ŋu aɖu nu siwo vivia nuwò la ɣeaɖewoɣi ne ŋutilãnyinuwo sɔ gbɔ ɖe wo me gɔ̃ hã.
Kpekpeɖeŋu: Gblɔ ale si nètsia dzi ɖe wò lolome ŋu na wò ɖɔkta. Nu si wò ɖɔktaa nya tso wò lãmesẽnyawo ŋu la ate ŋu akpe ɖe eŋu wòana mɔfiame siwo ana nànɔ agbe si ade wò lãmesẽ dzi wu la wò.
a Nya sia tso agbalẽ si fe tanyae nye When Things Get Crazy With Your Teen me, (ele Eŋlisigbe me).


text:
Biblia Aɖe Si Gɔme Anya Se Bɔbɔe
Biblia Aɖe Si Gɔme Anya Se Bɔbɔe
Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe
“NE ÈXƆE se be Biblia lae nye agbalẽ si Mawu ŋlɔ na amegbetɔwo la, ekema efia be Mawu le nu fom kpli mí. . . . Hafi subɔsubɔha si me nèle nakpɔ ŋusẽ blibo ɖe wò agbenɔnɔ dzi la, ekema ele be [Biblia la] nanɔ gbegbɔgblɔ si gɔme anya se bɔbɔe me.” Aleae Alan Duthie ŋlɔ ɖe efe agbalẽ si nye Bible Translations: And How to Choose Between Them (Biblia Gɔmeɖeɖewo: Kae Nàtia Le Wo Dome?) me.
Ame siwo lɔ̃ Mawu fe Nya la lɔ̃ ɖe nya sia dzi kple dzi blibo. Woxɔe se vevie be “Ŋɔŋlɔ blibo la tso Mawu fe gbɔgbɔ me, eye wònyo na nufiafia, na nyagbename, na ɖɔɖɔɖo, na amehehe le dzɔdzɔenyenye me.” (2 Timoteo 3:16) Menye blematɔwo fe subɔsubɔgbalẽ aɖe si zu tsigãdzinue Biblia nye kura o. ‘Ele agbe, eye ŋusẽ le eŋu’; enana míekpɔa kuxi siwo míedoa goe gbe sia gbe la gbɔ. (Hebritɔwo 4:12) Gake hafi ame siwo xlẽa agbalẽ kɔkɔe sia la nase egɔme ahatsɔ emenyawo awɔ dɔe la, ele be wòanɔ gbegbɔgblɔ si gɔme amewo ase bɔbɔe me. Ne èbu eŋu kpɔ la, menye blema Helagbe si xexemenunyalawo, abe Plato ene, dona mee woŋlɔ Biblia fe akpa si woyɔna be Nubabla Yeye la ɖo zi gbãtɔ o, ke boŋ Helagbe si ame sia ame dona ɣemaɣi, si woyɔna be Koine mee woŋlɔe ɖo. Ɛ̃, woŋlɔ Biblia la ale be ame tsɛwo nate ŋu axlẽe ase egɔme.
Le susu sia taa, woɖe Biblia gɔme ɖe gbegbɔgblɔ geɖe me le fe siwo va yi nyitsɔ laa me. Nu siwo do tso eme la ɖe vi le go geɖe me. Ŋɔŋlɔawo va ɖo ame geɖe gbɔ fifia wu tsã. Togbɔ be ele alea hã la, nublanuitɔe la, gɔmeɖeɖe yeye siawo dometɔ geɖe mete ŋu ɖe nyawo gɔme wòsɔ pɛpɛpɛ heto mɔ ɖeka o. Le kpɔɖeŋu me, ame aɖewo tsyɔa nu Biblia fe nufiafia siwo me kɔ nyuie ku ɖe nɔnɔme si me ame kukuwo le, nu si amegbetɔ fe luʋɔ nye, kple Mawu vavã la fe ŋkɔ ŋu dzi.
Eya ta dzidzɔ gã aɖee Mawu fe Nya la lɔ̃lawo tsɔ xɔ New World Translation of the Christian Greek Scriptures (Les Écritures grecques chrétiennes—Traduction du monde nouveau) Biblia la le Eʋegbe me. Yehowa Ðasefowo ɖe Biblia sia ɖe go le fe 2007-2008 “Dze Kristo La Yome” Nutome Gã Takpekpewo me, eye efe tanyae nye Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe. Subɔsubɔha aɖeke fe nufiafia mekpɔ ŋusẽ ɖe gɔmeɖeɖe sia dzi o, eɖe nyawo gɔme wosɔ pɛpɛpɛ wu Eʋegbe Biblia bubu ɖe sia ɖe, eye ewɔe be ame siwo mese gbe gbãtɔ siwo me woŋlɔ Biblia ɖo o la gɔ̃ hã ate ŋu ase Biblia gɔme geɖe wu azɔ. Gake ɖewohĩ àbia be, ame kawoe ɖe Biblia nyui sia gɔme hã.
Gbegɔmeɖela Siwo Do Mawu Ðe Dzi
Togbɔ be Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe Biblia sia nye nu yeye na Eʋegbedolawo hã la, eli xoxoxo tso keke fe 1950 me ke. Ɣemaɣie the Watch Tower Bible and Tract Society—si nye dukɔwo dome Biblia Habɔbɔ aɖe si le Biblia tam ɣeyiɣi didi aɖee nye esia la—ɖee ɖe go le Eŋlisigbe me. Mɔ geɖe siwo nu Biblia sia le etɔxɛ le dometɔ ɖekae nye ŋkɔ si wotsɔ nae, si nye dzinɔamefonu aɖe wowɔ, le esi womeyɔ Biblia fe akpa ɖeka be “Nubabla Xoxo” heyɔ akpa evelia be “Nubabla Yeye” abe ale si gbegɔmeɖela ɖe sia ɖe wɔnɛ ene o ta. Eŋlisigbe me Gbetakpɔxɔ, September 15, 1950, gblɔ be: “Ŋutsu siwo le gbegɔmeɖekɔmitia me la ɖee fia be enye yewofe didi be . . . ame aɖeke naganya be yewoe ɖe egɔme o, eye vevietɔ be yewomedi be yewofe ŋkɔ nadze le agbalẽ aɖeke me le yewofe agbenɔɣi alo le yewofe ku megbe o. Biblia sia fe taɖodzinue nye be wòado nyatefe Mawu gbagbe la fe ŋkɔ ɖe dzi.”
Woɖe New World Translation of the Holy Scriptures (Les Saintes Écritures—Traduction du monde nouveau), si nye Biblia bliboa si gɔme woɖe ɖe Eŋlisigbe me la, ɖe go le fe 1961 me wònye babla ɖeka. Eye togbɔ be va se ɖe egbea womeyɔ Biblia sia gɔme ɖelawo fe ŋkɔwo ohã la, ɖikeke aɖeke mele nu si ʋã wo alo ale si gbegbe wotsɔ wo ɖokui na dɔea ya ŋu o. Biblia sia fe Eŋlisigbe me tɔ si wota le fe 1984 me la fe ŋgɔdonya gblɔ be: “Be woaɖe Ŋɔŋlɔ Kɔkɔeawo gɔme fia be woagbugbɔ Yehowa Mawu fe susuwo kple nyawo agblɔ ɖe gbe bubu me. . . . Esi wònye ame siwo wɔ gbegɔmeɖeɖedɔ sia lɔ̃ Mawu, Ame si gbɔ Ŋɔŋlɔ Kɔkɔeawo tso, ta la, wobui be agbanɔamedzi tɔxɛ aɖe wònye le yewo dzi le eyama ŋkume be yewoagbugbɔ efe susuwo kple nyawo agblɔ pɛpɛpɛ ale si wòanya wɔ.”
Togbɔ be susu nyui ye nɔ kɔmiti si me tɔwo ɖe Biblia sia gɔme si hãa, ɖe wodze awɔ dɔ sia? Agbalẽnyala ŋudzedzemakpɔla aɖewo ʋli nya be, ne gbegɔmeɖelaawo mayɔ wofe ŋkɔ kple sukudede yi ŋgɔe ŋuti ɖaseɖigbalẽ siwo le wo si o la, ekema ele be woaɖo asi wo dzi be wonye ame siwo menya agbalẽ boo aɖeke na dɔa wɔwɔ o. Gake menye agbalẽnyala gãwo katãe da asi ɖe nukpɔsusu gbegblẽ ma dzi o. Alan S. Duthie ŋlɔ be: “Ne míenya ame siwo nye Biblia aɖe gɔmeɖelawo alo etalawo la, ɖe ema ɖeɖe ana míanya ne gɔmeɖeɖea nyo loo alo menyo oa? Mefia nenema kokoko o. Nu si wòle be míawɔ boŋ ye nye be míalé ŋku ɖe gɔmeɖeɖe ɖe sia ɖe ŋu etɔxɛe.” *
Nu ma tututue nuxlẽla akpe geɖe wɔ. Va se ɖe fifia la, wota Xexe Yeye Gɔmeɖeɖe Biblia bliboa alo efe akpa aɖe ɖekaɖeka 139,347,865 ɖe gbegbɔgblɔ 64 me le xexea me godoo. Nu ka ŋue ame gbogbo siwo xlẽe la ke ɖo?
Biblia Si Kɔ Mawu Ƒe Ŋkɔa Ŋuti
Le Mateo 6:9 la, Yesu fia efe nusrɔ̃lawo be woado gbe ɖa be: “Mía Fofo si le dzifowo, wò ŋkɔ ŋuti nakɔ.” Ke hã, le Biblia geɖe me la, Mawu nye ame aɖe si si ŋkɔ mele o, si wotsɔa “Mawu” alo “Afetɔ” ko dea dzesii. Gake menye nenemae wònɔ le gɔmedzedzea me o. Woyɔ Mawu fe ŋkɔ “Yehowa” wòɖe dzesi nyuie le Hebri Ŋɔŋlɔ gbãtɔawo me zi 7,000 kloe. (2 Mose 3:16; Psalmo 83:19) Le fe geɖe megbe la, aʋatsodzixɔsewo na Yudatɔwo dzudzɔ Mawu fe ŋkɔa zazã. Le Yesu fe apostoloawo fe ku megbe la, aʋatsodzixɔse sia va ɖo Kristo hamea me. (Tsɔe sɔ kple Dɔwɔwɔwo 20:29, 30; 1 Timoteo 4:1) Ame siwo gbugbɔ Ŋɔŋlɔawo fe akpa si le Helagbe me ŋlɔ la tsɔ Helagbe me nya siwo nye Kyʹri·os si gɔmee nye “Afetɔ,” kple The·osʹ si gɔmee nye “Mawu,” ɖɔ li Mawu fe ŋkɔ Yehowa.
Luka 4:18 yɔ nya siwo le Yesaya 61:1. Le Yesaya fe agbalẽ si woŋlɔ ɖe Hebrigbe me zi gbãtɔ me la, ŋkɔ Yehowa dze le kpukpui ma me. * Eya ta esɔ be le Xexe Yeye Gɔmeɖeɖe Bibliaa me la, woɖe Luka 4:18 gɔme ale: “Yehowa fe gbɔgbɔ le dzinye, elabena esi ami nam be magblɔ nya nyui na ame dahewo.”Enye dzidzɔnya be míanyae be Xexe Yeye Gɔmeɖeɖe Bibliaa gbugbɔ ŋkɔ Yehowa ŋlɔ ɖe Kristotɔwo fe Hela Ŋɔŋlɔawo (“Nubabla Yeyea”) me, eye wòdze zi gbɔ zi 237 sɔŋ. Gbegɔmeɖelaawo megbugbɔ ŋkɔ sia ɖo tefe siwo woawo ŋutɔwo susu be wòanɔ o, ke boŋ wowɔ numekuku tso esia ŋu nyuie hafi wɔe. Le kpɔɖeŋu me,
Gɔmeɖeɖe siawo kpena ɖe nuxlẽlawo ŋu hã be, woade vovototo Yehowa Mawu kple efe Tenuvi, Yesu Kristo dome. Le kpɔɖeŋu me, woɖe Mateo 22:44 gɔme le Biblia geɖe me be: “Afetɔ la gblɔ na nye Afetɔ bena.” Biabiaa enye be, ame kae le nu fom na ame ka? Le nyatefe me la, woɖe kpukpui sia tso Psalmo 110:1, afi si Mawu fe ŋkɔ dze le le ŋɔŋlɔ gbãtɔ si le Hebrigbe me la me. Eya ta Xexe Yeye Gɔmeɖeɖe Bibliaa ɖe kpukpui sia gɔme ale: “Yehowa gblɔ na nye Afetɔ be: ‘Bɔbɔ nɔ anyi ɖe nye nuɖusi me, va se ɖe esime matsɔ wò futɔwo ade wò afɔ te.’” Mehiã be ame nade suku hafi anya vovototo si Ŋɔŋlɔawo de Yehowa Mawu kple Via dome o. (Marko 13:32; Yohanes 8:17, 18; 14:28) Esia nyanya le vevie hena ɖeɖekpɔkpɔ. Dɔwɔwɔwo 2:21 gblɔ be: “Ame sia ame si yɔa Yehowa fe ŋkɔ la, woaɖee.”
Emenyawo De Pɛpɛpɛ, Eye Wo Me Kɔ
Nu bubu geɖe gali, siwo ɖe dzesi le Xexe Yeye Gɔmeɖeɖe Bibliaa ŋu. Helagbe me ŋɔŋlɔ siwo agbalẽnyalagã xɔŋkɔ siwo nye Westcott kple Hort gbugbɔ ŋlɔ, lae wotia wònye esi dzi koŋ wokpɔ tsɔ ɖe Eŋlisigbe me tɔa gɔme. Wokpɔ egbɔ nyuie be woaɖe Helagbe gbãtɔa gɔme wòasɔ pɛpɛpɛ le nya la ŋutɔŋutɔ nu ale si woate ŋui, wòanɔ bɔbɔe, eye egɔme nanya se. Menye ɖeko esia wɔwɔ na Biblia me nyawo va le atsyã kple nɔnɔme si tututu me wonɔ esime woŋlɔ wo zi gbãtɔ me ko o, ke eʋu mɔ na gɔmesese deto geɖe wu hã.
Le kpɔɖeŋu me, na míalé ŋku ɖe Romatɔwo 13:1, afi si apostolo Paulo de dzi fo na Kristotɔwo le be ‘woabɔbɔ wo ɖokui na ŋusẽtɔ siwo kɔ wu,’ alo xexea me dziɖuɖuwo, ŋu kpɔ. Biblia gɔmeɖeɖe aɖewo gblɔ yi edzi be, “Mawue ɖo” dziɖuɖu siawo alo “Mawue tia wo.” (King James Version; Jerusalem Bible) Fiagã aɖewo zã gɔmeɖeɖe siawo tsɔ ʋli wofe akpasesẽ dziɖuɖuwo tae. Gake esi Xexe Yeye Gɔmeɖeɖe Bibliaa ɖe nyawo gɔme wosɔ pɛpɛpɛ abe ale si tututu wogblɔ woe ene taa, eɖe kpukpui sia gɔme be: “Ŋusẽtɔ siwo li la, Mawue ɖe mɔ wole wofe nɔfe, siwo seɖofe li na la.” * Míate ŋu ase egɔme azɔ be, togbɔ be menye Mawu ŋutɔe tiaa xexea me dziɖulawo o hãa, eɖe mɔ na amegbetɔ siawo be woakpɔ ŋusẽ aɖe ɖe wo nɔewo dzi—gake efe ŋusẽ fo wo tɔ ta ɣesiaɣi.
Xexe Yeye Gɔmeɖeɖe Bibliaa dze agbagba ɖe vovototo siwo le Helagbe me dɔwɔnyawo dome hã ɖe go. Le egbegbe gbegbɔgblɔ geɖe me la, wowɔa dɔwɔnyawo ŋu dɔ le ɣeyiɣi siwo me nane dzɔ nu—siwo nye ɣeyiɣi si va yi, fifi ɣeyiɣi, alo ɣeyiɣi si gbɔna. Le Helagbe me la, dɔwɔnyawo fiana nuwɔna si fomevi wònye hã—ne enye ɣeyiɣi kpui aɖe ko fe nu, nu si nu wowu, alo nu si woayi edzi awɔ. Bu Yesu fe nya siwo le Mateo 6:33 ŋu kpɔ. Helagbe me dɔwɔnya si gɔmee nye “midi” la fia nane si woayi edzi anɔ wɔwɔm. Eya ta woɖe nu si Yesu fe nyawo fia gɔme bliboe esi woɖe kpukpui sia gɔme be: “Eya ta miyi edzi mianɔ fiaɖufe la kple Mawu fe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi.” Nenema kee woɖe Mateo 7:7 gɔme be: “Minɔ ebiabia dzi, eye woana mi; minɔ edidi dzi, eye miakpɔe; minɔ ʋɔfofo dzi, eye woaʋui na mi.”—Kpɔ Romatɔwo 1:32; 6:2; Galatiatɔwo 5:15 hã.
Xexe Yeye Gɔmeɖeɖe Bibliaa ɖe nya veviwo gɔme le mɔ ɖeka nu le tefe geɖe wòɖe dzesi. Le kpɔɖeŋu me, woɖe Helagbe me nya psy·kheʹ gɔme be “luʋɔ” tefe siwo katã wòdze le. Esia ana nuxlẽlawo nade dzesii kaba be menye nu makumakue luʋɔ la nye abe ale si subɔsubɔhawo fianɛ ene o. Ate ŋu atsrɔ̃, aku.—Mateo 2:20; Marko 3:4; Luka 6:9; 17:33.
Nana Be Mawu Ƒe Nya La Naɖo Amewo Gbɔ Le Xexea Me Godoo
Kristotɔwo fe Hela Ŋɔŋlɔawo, si woɖe ɖe go le Eʋegbe me la, nye dɔa fe gɔmedzedze ko. Wowɔ ɖoɖo be woava ɖe Biblia bliboa gɔme. Gake ɖe ame siwo axlẽ Eʋegbe me gɔmeɖeɖe sia ate ŋu aka ɖe edzi be woɖe nyawo gɔme wosɔ pɛpɛpɛ le mɔ ɖeka nu abe ale si woɖe egɔme ɖe Eŋlisigbe mee enea?
Ɛ̃, woate ŋu aka ɖe edzi. Nu si tae nye be, Yehowa Ðasefowo fe Dziɖuha la lé ŋku ɖe gbegɔmeɖeɖedɔa ŋu etɔxɛe. Wokpɔe be, anyo wu be Biblia gɔmeɖeɖe ɖe dutagbewo me nanye dɔ si amewo fe fufofo aɖe nawɔ aduadu. Eya ta woɖo Biblia gɔme ɖeɖe fufofowo ɖe dukɔ vovovowo me le xexea me godoo. Woɖo dɔdzikpɔfe aɖe si woyɔna be Translation Services (Gbegɔmeɖeɖe Ŋuti Kpekpeɖeŋunana Dɔwɔfe) anyi le Yehowa Ðasefowo fe dɔwɔfegã, le Brooklyn, New York, be wòakpɔ fufofo siawo fe nu hiahiãwo gbɔ, aɖo wofe biabiawo ŋu, eye wòakpɔ egbɔ be, ɖekawɔwɔ le Xexe Yeye Gɔmeɖeɖe Biblia siwo le gbegbɔgblɔ vovovoawo me la me. Wotrɔ asi le dɔwɔnu nyui aɖe hã ŋu, si nye kɔmpiuta dzi ɖoɖo aɖe si akpe ɖe Biblia gɔmeɖelawo ŋu. Gake mègabui vodadatɔe be kɔmpiuta ye le dɔa wɔm o: Gbegɔmeɖeɖedɔa hiã amegbetɔwo fe agbagbadzedze geɖe kokoko. Gake kɔmpiuta dzi ɖoɖoa na taɖodzinu kɔkɔ si gbɔ wòle be Biblia gbegɔmeɖefufofowo naɖo, si nye be woaɖe Xexe Yeye Gɔmeɖeɖe Bibliaa gɔme wòasɔ pɛpɛpɛ ahanɔ mɔ ɖeka nu abe ale si wòle le Eŋlisigbe me ene la, va le bɔbɔe wu. Nu siwo gbegɔmeɖeɖemɔnu sia fiana dometɔ aɖewoe nye ale si woɖe Hebri kple Hela gbe me nya ɖe sia ɖe gɔmee ɖe Eŋlisigbe me tɔa me—esia kpena ɖe gbegɔmeɖelawo ŋu nyuie ale be woanya nya si tututu woazã le wo degbe me.
Ŋkuléle ɖe ɖoɖo siawo me tsonuwo ŋu ana nàkpɔ ale si gbegbe dɔ sia kpɔ dzidzedzee. Míele dzi dem fo na wò be nàxlẽ Kristotɔwo fe Hela Ŋɔŋlɔawo—Xexe Yeye Gɔmeɖeɖe Biblia la nyuie. Àte ŋu aŋlɔ agbalẽ na magazine sia talawo, be ɖeka nàsu asiwò. Nu vevi geɖe siwo le eme hã adzɔ dzi na wò: nuŋɔŋlɔa me kɔ, anya xlẽ bɔbɔe; tanya siwo dze le axa ɖe sia ɖe tame, siwo akpe ɖe ŋuwò nàke ɖe mawunyakpukpui nyanyɛ aɖewo ŋu kaba; anyigbatata siwo me kɔ; kple nya bubu siwo ado dzidzɔ na wò. Vevietɔ wu la, àte ŋu axlẽ Biblia sia kple kakaɖedzi be, egbugbɔ nya siwo tututu Mawu gblɔ la gblɔ le mɔ si gɔme anya se bɔbɔe nu.
[Etenuŋɔŋlɔwo]
^ mm. 10 Dzidzɔtɔe la, edze le New American Standard Bible (fe 1971 tɔ) si me wofia asi nya bubuwo le fe akpa dzi nenema tɔgbi be: “Míezã agbalẽnyala aɖeke fe ŋkɔ be amewo nawɔ numekuku tso egbɔ alo abia wofe susu le nanewo ŋu o, elabena míexɔe se be, Mawu fe Nya la ŋutɔ su te aɖo kpe emenyawo fe nyatefenyenye dzi.”
^ mm. 14 Enye nyatefe be Septuagint, si nye Helagbe me Biblia gbãtɔ si gɔme woɖe tso Hebrigbe me la, mee “Nubabla Yeye” la ŋlɔlawo yɔ nya siwo tso Hebri Ŋɔŋlɔawo me tsoe. Esi wònye Mawu fe ŋkɔ la medze le Septuagint Biblia siwo wova ŋlɔ emegbe la me o ta la, agbalẽnyala aɖewo ʋli nya be, mele be wòadze le Kristotɔwo fe Hela Ŋɔŋlɔawo hã me o. Ke hã, ŋkɔ Yehowa—si wotsɔ Hebrigbe me ŋɔŋlɔdzesiwo ŋlɔ la—dze le Septuagint Biblia xoxotɔ siwo kpɔtɔ li fifia la me. Esiae nye kpeɖodzi sẽŋu si ta wòsɔ be woagbugbɔ ŋkɔ Yehowa aŋlɔ ɖe Hela Ŋɔŋlɔawo me ɖo.
^ mm. 18 Kpɔ A Manual Greek Lexicon of the New Testament, si G. Abbott-Smith ta, kple A Greek-English Lexicon si Liddell kple Scott ta. Le agbalẽ siawo kple bubu siwo dzi woate ŋu aka ɖo fe nya nu la, Helagbe me nya si wozã le afi sia la gɔme ɖeɖe tẽe ye nye “woaɖo nu ɖe ɖoɖo nu, woana nuwo nanɔ wo tefe.”
[Nɔnɔmetata si le axa 23]
Biblia ŋlɔlawo, abe apostolo Paulo ene, ŋlɔ wofe nyawo le mɔ si gɔme anya se bɔbɔe nu
[Nɔnɔmetata si le axa 24]
Xexe Yeye Gɔmeɖeɖe la ŋuti nu vevi aɖewo:
[Nɔnɔmetata si le axa 24]
1 Timoteo 3:16, abe ale si wòdze le Codex Sinaiticus, si woŋlɔ le fe alafa 4 lia M.Ŋ. me ene
[Nɔnɔmetata si le axa 24]
Wokpɔ egbɔ nyuie be woaɖe Helagbe gbãtɔa gɔme wòasɔ pɛpɛpɛ le nya la ŋutɔŋutɔ nu ale si woate ŋui, wòanɔ bɔbɔe, eye egɔme nanya se
[Nɔnɔmetata si le axa 24]
Ale si nuŋɔŋlɔa anya xlẽ bɔbɔe la nana Biblia sia xexlẽ vivina
[Nɔnɔmetata si le axa 25]
Tanya siwo dze le axa ɖe sia ɖe tame kpena ɖe ame ŋu wokena ɖe mawunyakpukpui nyanyɛwo ŋu kaba
[Nɔnɔmetata si le axa 25]
Anyigbatata siwo me kɔ kpena ɖe nuxlẽlawo ŋu wonyaa nu tso tefe siwo ŋu Biblia fo nu tsoe la ŋu nyuie wu
[Nɔnɔmetata si le axa 26]
Ale si “Xexe Yeye Gɔmeɖeɖe” Bibliaa me kɔ la kpena ɖe Kristotɔwo ŋu ŋutɔ le subɔsubɔdɔa wɔwɔ me


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Afikae fomesrɔ̃ ɖeɖe ŋuti se si wode le Mose fe Sea me ka Kristotɔwo egbea se ɖo?
Se si Yehowa na Israel-dukɔa meɖe srɔ̃kpekpe kple eŋu ɖoɖowo me tsitotsito o. Gake etsi tre ɖe srɔ̃ɖeɖe me fomedodo aɖewo ya ŋu. Le kpɔɖeŋu me, le Mose III, 18:6-20 la, woyɔ fomedodo siwo dzi womeda asi ɖo o dometɔ aɖewo le afima si ku ɖe “fometɔ kekeake” ŋu. Nuŋlɔɖi sia ɖe fometɔ kplikplikpli siwo mele be woakpɔ gome le gbɔdɔdɔ me o la me tsitotsito. Enye nyatefe be Kristotɔwo mele Mose fe Sea te o alo efe ɖoɖowo mebla wo ya o. (Efesotɔwo 2:15; Kolosetɔwo 2:14) Ke hã esia mefia be Kristotɔwo ate ŋu aŋe aɖaba afu nya sia dzi ne wole amesi woaɖe la tiam o. Susu geɖewo li si tae wòle alea ɖo.
Gbã la, dziɖuɖu fe sewo li ku ɖe fometɔ kplikplikpli ɖeɖe ŋu, eye wobia tso Kristotɔwo si be woawɔ ɖe dukɔ si me wole la fe sewo dzi. (Mateo 22:21; Romatɔwo 13:1) Ele eme be dukɔ ɖesiaɖe kple efe see ya. Agbedomenyiŋusẽ dzi koŋue wotu se yeye siawo dometɔ akpa gãtɔ ɖo. Enye nyatefe nyanyɛ be ame fe fometɔ kplikplikpli ɖeɖe ate ŋu ana vi siwo woadzi la dometɔ aɖe nanyi nuwɔamewo kple dɔlélewo fe dome. Le susu sia kple esi wòle be Kristotɔwo ‘nabɔbɔ wo ɖokui na dziɖuɖuwo’ ta la, wowɔna ɖe srɔ̃ɖeɖese siwo le wo gbɔ la dzi ne wole srɔ̃ ɖem.
Eyome la, nusi dzi woda asi ɖo kple esi dzi womeda asi ɖo o le nuto si me ame le hã li. Sewo kple dekɔnuwo le dukɔ ɖesiaɖe kloe me si tsi tre ɖe ʋu ɖeka me viwo dome srɔ̃ɖeɖe ŋu, eye wobua fomedodo mawo zi geɖe be enye fometɔ kplikplikpli gbɔ dɔdɔ si mesɔ kura o. Togbɔ be fomedodo siwo ŋu wotsi tre ɖo koŋ ato vovo ŋutɔ tso wo nɔewo gbɔ le dekɔnu vovovowo me hã la, The Encyclopædia Britannica gblɔ be, “ne woagblɔe gbadza la, ne agbedomenyiŋusẽ ɖeka fomevi le ame eve si la, gbɔdɔdɔ fe fomedodo si anɔ wo dome fe se si wodena be mesɔ o la nu sẽna ŋutɔ.” Eyata le afisiwo menye fometɔ kplikplikpli ɖeɖe ŋue nyaa ku ɖo o hã la, Kristotɔwo madi be yewoawɔ nu wòanye bubumademade dekɔnu siwo dzi woda asi ɖo alo nutoame tɔwo fe seselelãmewo ŋu o, ale be wòagahe vlodoame ava Kristo-hamea alo Mawu fe ŋkɔ dzi o.—Korintotɔwo II, 6:3.
Mele be míaŋlɔ dzitsinya si Mawu na mí hã be o. Wodzia amewo katã kple nusi dzɔ kple esi medzɔ o, nu nyui kple nu gbegblẽ fe seselelãme. (Romatɔwo 2:15) Dzitsinya la gblɔa nusi le dzɔdzɔmenu eye wòsɔ kple nusi mele dzɔdzɔmenu o eye wògblẽa nu la na ame, negbe ɖe nuwɔna gbegblẽwo na wòku atri. Yehowa fe se si wòde na Israel-viwo ku ɖe fometɔ kplikplikpli ɖeɖe ŋu ɖo kpe nya sia dzi. Míexlẽ be: “Migawɔ Egipte-nyigba, si dzi mienɔ la, dzinɔlawo fe nuwɔnawo o, eye migawɔ Kanaan-nyigba, si dzi mekplɔ mi yinae la, dzitɔwo fe nuwɔnawo o, eye migawɔ wofe ɖoɖowo dzi hã o.” (Mose III, 18:3) Kristotɔwo dea asixɔxɔ wofe dzitsinya si wotsɔ Biblia na hehee la ŋu eye womaɖe mɔ nusi nye dukɔwo fe nu nyui kple nu gbegblẽ ŋuti nukpɔsusu totro la nagblẽe o.—Efesotɔwo 4:17-19.
Ekema aleke míafo nya tae? Togbɔ be Kristotɔwo mele Mose fe Sea te o hã la, wofe dzitsinya gblɔna na wo fã be fometɔ kplikplikpli—abe fofo kple vinyɔnuvi, dada kple viŋutsuvi, viŋutsu kple vinyɔnu ene—dome srɔ̃ɖeɖe mesɔ kura le Kristotɔwo dome o. * Esi amesi woabu fometɔe le kekem ɖe edzi la, Kristotɔwo nyae be srɔ̃ɖeɖe si le se nu ŋuti sewo kple ɖoɖowo li eye be dzidzenu siwo dzi woda asi ɖo le hadome kple le dekɔnu nu hã li. Ele be woabu esiawo ŋu nyuie ale be míate ŋu awɔ ɖe Ŋɔŋlɔa me sedede sia dzi be: “Bubu nanɔ srɔ̃ɖeɖe me le amewo katã dome.”—Hebritɔwo 13:4.
[Etenuŋɔŋlɔ]
^ mm. 7 Ne èdi nya sia me dzodzro tsitotsito la, taflatse kpɔ nyati si nye “Ƒometɔ Kplikplikpli Ðeɖe—Aleke Wòle be Kristotɔwo Nabui?” le Eŋlisigbe me Gbetakpɔxɔ, March 15, 1978, axa 25-6 me.


text:
Dzidodo Abe Kristo Ƒe Asrafo Ene
AGBEMEŊUTINYA
Dzidodo Abe Kristo Ƒe Asrafo Ene
ABE ALESI YURII KAPTOLA GBLƆE ENE
“Fifia mekpɔ kakaɖedzi be xɔse le asiwò vavã!” Ame aɖe si ŋu nyemebui ɖo kura o—si nye Soviet-srafowo fe amegã aɖe—ye gblɔ nya mawo, eye efe nyaawo de dzi fo nam ŋutɔ le ɣeyiɣi si tututu mehiãnɛ la me. Wodem game hena ɣeyiɣi didi aɖe eye mefo koko na Yehowa vevie be wòado ŋusẽm. Menɔ nɔnɔme sesẽ aɖe si bia dzidodo kple tameɖoɖo kplikpaa la me tom ɣeyiɣi didi.
WODZIM le October 19, 1962, dzi, eye metsi le Ukraine fe ɣetoɖofe nuto me. Le fe ma ke me la, fofonye si hã ŋkɔe nye Yurii la, do go Yehowa Ðasefowo. Etefe medidi o, eva zu Yehowa subɔla gbãtɔ le míafe kɔfea me. Efe subɔsubɔdɔ meɣla ɖe dziɖuɖumegã siwo tsi tre ɖe Yehowa Ðasefowo ŋu vevie la o.
Gake míafe afelikawo dometɔ akpa gãtɔ dea bubu dzinyelawo ŋu le wofe Kristotɔwo fe nɔnɔmewo kple wofe ɖetsɔtsɔ le ame bubuwo me ta. Dzinyelawo wɔ mɔnukpɔkpɔ ɖesiaɖe ŋudɔ tsɔ fã Mawu vɔvɔ̃ ɖe mía kple nɔvinyenyɔnu etɔ̃awo me tso keke míafe ɖevime ke, eye esia kpe ɖe ŋunye menɔ te ɖe kuxi geɖe siwo medo goe le suku la nu. Kuxi mawo dometɔ aɖe do mo ɖa esime wobia tso sukuvi ɖesiaɖe si be wòade akɔtadzesi aɖe si ade dzesii be enye Dukplɔla Lenin fe October me Ðeviwo fe Habɔbɔ me tɔ. Esi menye Kristotɔ si medena akpa aɖeke dzi o ta la, nyemede akɔtadzesi la o eye esia na meto vovo kura.—Yohanes 6:15; 17:16.
Emegbe esi menɔ klass etɔ̃lia la, wobia tso sukuviwo katã si be woage ɖe Kɔmiunist sɔhɛwo fe habɔbɔ aɖe, si woyɔna be Young Pioneers,me. Gbeɖeka wokplɔ míafe klass la me tɔwo katã yi ɖaɖo fli le sukukpɔa me bene woaŋlɔ míafe ŋkɔ ɖe sɔhɛwo fe habɔbɔa me. Mevɔ̃ eye mebui be woaɖu fewu le ŋunye ahablu ɖe tanye. Amesiame tsɔ efe taku dzĩ yeye, si wosana ɖe kɔme tsɔ ɖenɛ fiana be yewonye habɔbɔa me tɔwo, la ɖe asi tso afeme vɛ, negbe nye ko, eye sukuviawo ɖo fli legbe aɖe ɖe suku tatɔa, nufialawo, kple sukuvi tsitsi siwo le klass mamlɛtɔa me la ŋkume. Esi wobia tso klass mamlɛa me tɔawo si be woasa taku dzĩawo ɖe kɔme na mí la, mede ta to henɔ anyigba kpɔm, henɔ gbe dom ɖa be ame aɖeke megade nu eme nam o.
Wokplɔm Yi Ðade Gaxɔ Siwo Le Adzɔge Ʋĩ Me
Esi mexɔ fe 18 la, wodem gaxɔ me hena fe etɔ̃ le esi menye Kristotɔ si medea akpa aɖeke dzi o ta. (Yesaya 2:4) Menɔ game fe gbãtɔ le du si nye Trudovoye me, le Ukraine fe Nuto si nye Vinnitskaya me. Le afima la, medo go Yehowa Ðasefo bubu siwo ade 30. Woma mí eveve ɖe dɔ vovovowo ŋu, le esi gaxɔdzikpɔlawo di be yewoana míagade ha kple mía nɔewo o ta.
Le August 1982 me la, wode mía kple Eduard—amesi hã nye Ðasefo la—agbatsɔketeke, hekpe ɖe gamenɔla bubuwo ŋu, ɖo ɖe Ural-towo fe dziehe gome. Míekpe fu le dzoxɔxɔ kple alesi wotege míi la ta hena ŋkeke enyi sɔŋ vaseɖe esime míeva ɖo Solikamsk-gaxɔ me, le Permskaya Nutome. Woma mía kple Eduard dome míenɔ gaxɔ vovovowo me. Le kwasiɖa eve megbe la, wogaɖem yi Vels, le Krasnovishersky nuto me le dziehe gome ʋĩ.
Míafe ʋua va ɖo tefea le zãtife, esime viviti do ŋutɔ. Togbɔ be viviti do hã la, asrafomegã aɖe ɖe gbe na míafe fufofoa be míaɖo tɔdziʋu atsɔ atso tɔ aɖee. Viviti do ale gbegbe be míete ŋu kpɔ tɔsisia loo alo tɔdziʋua kple ŋku o! Ke hã, míetsa asi blukɔa me vaseɖe esime míeke ɖe tɔdziʋu aɖe ŋu, eye togbɔ be míenɔ vɔvɔ̃m hã la, míedze agbagba tso tɔa. Esi míenya ɖi go ko la, míeɖo ta akaɖi aɖe si nɔ dzedzem ɖaa le togbɛ aɖe si gogo afima dzi la gbɔ, eye míeke ɖe avɔgbadɔ ʋɛ aɖewo ŋu le afima. Afisiae gbɔna míafe afe yeyea nye ge. Menɔ avɔgbadɔ gã aɖe me kple gamenɔla bubu siwo ade 30 la. Ɣeaɖewoɣi le vuvɔŋɔli la, yame fana miamiamia va ɖona dzidzenu Celsius -40 (-40°C) eye vuvɔ wɔa mí vevie, evɔ avɔgbadɔa mekpɔa mía ta tso vuvɔa si me o. Dɔ si koŋ wodea asi na gamenɔlaawo enye atitsotso, gake wona nye ya mekpe asi ɖe agbadɔxɔ tutu na gamenɔlawo ŋu.
Gbɔgbɔmenuɖuɖu Va Ðo Míafe Saɖeaganɔfe
Nye ɖeka koe nye Ðasefo le tefe ma; ke hã, Yehowa megblẽm ɖi o. Gbeɖeka danye, si gakpɔtɔ nɔ Ukraine fe ɣetoɖofe nutome la, ɖo nubablɛ aɖe ɖem. Esi dzɔla aɖe ʋu nubablɛa la, nu gbãtɔ si wòkpɔe nye Biblia sue aɖe. Etsɔe hede asi eʋuʋu me. Mete kpɔ be madi nya aɖe agblɔ si ana womaxɔ gbɔgbɔmekesinɔnu sia akpa sesẽe le asinye o. Dzɔla la bia enumake be: “Nukae nye esia?” Hafi mahayi nya si matsɔ aɖo eŋu nɛ ŋu bu ge la, asrafomegã aɖe si nɔ tsitre ɖe mía gbɔ ɖo eŋu be: “Oo! Nyagɔmeɖegbalẽe.” Nyemeke nu o. (Nyagblɔla 3:7) Asrafomegãa ka nubablɛa me eye emegbe wòtsɔe nam hekpe ɖe Biblia xɔasi la ŋu. Dzi dzɔm ale gbegbe be metsɔ agɔne aɖewo siwo le nye nubablɛa me fe ɖewo nɛ. Esi nubablɛ sia ka asinye la, menyae be Yehowa meŋlɔm be o. Edo alɔm dɔmenyotɔe hekpɔ nye gbɔgbɔmenuhiahiãwo gbɔ.—Hebritɔwo 13:5.
Gbefãɖeɖe Madzudzɔmadzudzɔe
Le ɣleti ʋɛ aɖewo megbe la, mexɔ lɛta aɖe tso nɔviŋutsu Kristotɔ aɖe si wode game le afisi didi tso gbɔnye anɔ abe kilometa 400 sɔŋ ene la gbɔ, wòwɔ nuku nam. Ebia tso asinye be madi ŋutsu ɖetsɔlemetɔ aɖe si anya nɔ nye gakpɔ me. Lɛta ŋɔŋlɔ gaglãa, ba mademade mo nɛ, alea mede ame dzi o, elabena gaxɔdzikpɔlawo xlẽa míafe lɛtawo kpɔna. Eyata mewɔ nuku o be, asrafoawo dometɔ ɖeka yɔm ɖe efe ɔfis eye wogbe nya nam vevie be magaɖe gbefã o. Emegbe eɖe gbe nam be made Dɔwɔwɔwo 4:20) Asrafoa kpɔe be yemate ŋu ado ŋɔdzi nam o, eyata etso nya me be yeaɖem dzoe le afima. Woɖom ɖe gakpɔ bubu me.asi agbalẽ aɖe si dzi woŋlɔ ɖo be madzudzɔ nye dzixɔsewo ŋu nya gbɔgblɔ na amewo la te. Meɖo eŋu nɛ be nyemese nusitae wòle be made asi nya ma te la me o, elabena amesiame nya xoxo be Yehowa Ðasefoe menye. Megblɔ nɛ be gamenɔla bubuwo di be yewoanya nusitae wodem game ɖo. Nya kae magblɔ na wo? (
Woɖem yi Vaya-kɔfe, afisi gbɔ didi kilometa 200 sɔŋ tso afima la, me. Le afima la, gaxɔdzikpɔlawo de bubu nye Kristotɔnyenye fe nyametsotsoa ŋu eye wode dɔ siwo medo fome kple asrafodɔ o la asi nam—gbã, mewɔ atikpakpadɔ, emegbe mewɔ elektrikmɔ̃ɖaŋudɔ. Gake kuxiwo nɔ dɔ siawo hã wɔwɔ me. Ɣeaɖeɣi la, wobia tso asinye be matsɔ nye dɔwɔnuwo ne mayi asrafowo fe nɔfe aɖe le dua me. Esi meɖo afima la, dzi dzɔ asrafo siwo le afima be meva. Wofe akaɖi siwo wosina ɖe asrafoawo fe dzesinu vovovoawo dzi la meganɔ sisim nyuie o. Wodi be makpe ɖe yewo ŋu yewoatrɔ asi le akaɖiawo ŋu elabena wonɔ dzadzram ɖo ɖe Red Army, si nye Soviet-srafoha aɖe, fe Ŋkekenyuizã ɖuɖu ŋu. Esi medo gbe ɖa hede ŋugble le nu bliboa ŋu vɔ megbe la, megblɔ na wo be nyemate ŋu awɔ dɔ ma tɔgbe o. Megblẽ nye dɔwɔnuwo ɖi hedzo. Wotso nunye na asrafomegã, eye ewɔ nuku nam be esi wòɖo to amenutsola fe nyaawo vɔ la ɖeko wògblɔ be: “Mede bubu eŋu ɖe ema ta. Gɔmeɖose dzi wɔlae wònye.”
Dzidefoname Tso Ame aɖe si Ŋu Nyemebui Ðo Kura O Gbɔ
Woɖem le game le June 8, 1984, dzi, si nye fe etɔ̃ tututu tso esime wodem game. Esi metrɔ yi Ukraine la, eva hiã be made asi agbalẽ te le asrafoha sue aɖe gbɔ atsɔ aɖee afia be menɔ game kpɔ. Asrafomegãwo gblɔ nam be le ɣleti ade megbe la, woagayɔm ɖe ʋɔnu ake eyata ade dzinye wu ne meʋu le nutoa me kura. Ale wɔ meʋu le Ukraine eye mlɔeba meva kpɔ dɔ aɖe le Latvia. Mete ŋu ɖe gbefã hede ha kple Ðasefo siwo nɔ Riga, si nye fiadua, kple efe golɔgoewo me, la fe fufofo sue aɖe hena ɣeyiɣi aɖe. Gake le fe ɖeka ko megbe la, wogabia tso asinye ake be mage ɖe asrafodɔ me. Megblɔ na amegã si dea amewo fe ŋkɔ agbalẽ me, hena asrafodɔa wɔwɔ, la le efe ɔfis be megbe asrafodɔ wɔwɔ va yi. Eblu ɖe tanye heɖo eŋu nam be: “Ènya nusi tututu wònye wɔm nèlea? Míakpɔ nusi gblɔ ge nàla na asrafomegãa ɖa!”
Ekplɔm yi dzisasra evelia fe xɔ aɖe me, afisi asrafomegãa nɔ anyi ɖe kplɔ̃ legbee aɖe ŋu le. Amegãa lé to ɖe ɖokuinyenuɖenyawo ŋu nyuie eye emegbe wògblɔ nam be ɣeyiɣi ʋɛ aɖe li nam be magbugbɔ abu nye nyametsotsoa ŋu hafi asrafo xɔlawo fe kɔmiti nage ɖe nyaa me. Esi míedo go tso asrafomegãa fe ɔfis la, asrafo si blu ɖe dzinye va yi la ʋu eme gblɔ nam be: “Fifia mekpɔ kakaɖedzi be xɔse le asiwò vavã!” Mlɔeba esi meva do ɖe asrafowo fe kɔmitia ŋkume la, megafo nu tso nye akpaɖekedzimademade fe tenɔnɔ ŋu na woawo hã, eye woɖe asi le ŋunye medzo gbɔ.
Amedzrodzefee menɔ le ɣeyiɣi mawo me. Gbeɖeka fiẽ mesee be ame aɖe fo ʋɔ nam blewu. Meʋu ʋɔa hekpɔ be ŋutsu aɖe si do awu nyuie eye wòlé akplo ɖe asi la tɔ ɖe mɔa nu. Eɖe eɖokui nu gblɔ be: “Metso Dukɔa fe Dedienɔnɔ Dɔwɔfe. Menya be èle kuxiwo me tom eye be wole ʋɔnu drɔ̃ ge wò.” Meɖo eŋu nɛ be: “Ẽ, ele eme nenema.” Ŋutsua yi edzi be: “Míate ŋu akpe ɖe ŋuwò ne àlɔ̃ awɔ dɔ kpli mí.” Megblɔ nɛ be: “Ao, ema manyawɔ o. Mayi edzi awɔ nutefe ahalé nye Kristotɔwo fe dzixɔsewo me ɖe asi.” Esi amenublenya aɖeke megale esi o ta la, etrɔ dzo.
Gamenɔnɔ Ake Kple Gbefãɖeɖe Ake
Le August 26, 1986, dzi la, Dukɔa fe Ʋɔnudrɔ̃fe si le Riga tso afia be woadem game fe ene hekpe ɖe dɔsesẽwɔwɔ ŋu, eye wokplɔm yi ɖade game le Riga Dugãa fe Gaxɔ me. Wodem gaxɔ gã aɖe me hekpe ɖe gamenɔla 40 bubuwo ŋu, eye medze agbagba be maɖe gbefã na gamenɔla siwo le gaxɔa me dometɔ ɖesiaɖe. Wo dometɔ aɖewo gblɔ be yewoxɔ Mawu dzi se; ame bubuwo ɖu fewu. Mede dzesii be wonɔ hatsotsowo me, eye le kwasiɖa eve megbe la, hatsotsoawo fe ŋgɔnɔlawo gblɔ nam be mɔɖeɖe meli be maɖe gbefã o, le esi megbe wɔwɔ ɖe yewofe se siwo womeŋlɔ ɖi o la dzi ta. Meɖe eme na wo be susu ma tututu tae wodem mɔ ɖo—se siwo to vovo na emawo nue menɔna agbe ɖo.
Meyi edzi ɖe gbefã le aɖaŋudzedze me, eye esi mekpɔ ame aɖewo siwo tsia dzi ɖe mawusubɔsubɔ ŋu la, mete ŋu srɔ̃ Biblia kple wo dometɔ ene. Ne míele nuwo me dzrom la, woŋlɔa Biblia fe gɔmedzenufiafiawo ɖe agbalẽvi aɖe me dana ɖi. Le ɣleti ʋɛ aɖewo megbe la, woɖem yi gakpɔ bubu si me ŋku nɔa gamenɔlawo ŋu le vevie wu la me le Valmiera, afisi mewɔ dɔ le abe elektrikmɔ̃ɖaŋudɔwɔla ene. Le afima la, mete ŋu srɔ̃ Biblia kple ame aɖe si hã nye elektrikmɔ̃ɖaŋudɔwɔla eye amesia va zu Yehowa Ðasefo le fe ene megbe.
Le March 24, 1988, dzi la, woɖem le gakpɔ sia, si me ŋku nɔa gamenɔlawo ŋu le vevie la, me tsɔ yi gakpɔ bubu si medidi tso afima o la me. Esia nye yayra blibo nam, elabena ena ablɔɖe geɖe wu su asinye. Wobia tso asinye be mawɔ dɔ le xɔtufe vovovoawo, eye medina mɔnukpɔkpɔwo ɣesiaɣi tsɔ ɖea gbefãe. Zi geɖe la, medona le gakpɔa me, va ɖena gbefã ʋuu zã dona, gake womeɖe fu aɖeke nam ne metrɔ gbɔ kpɔ o.
Yehowa yra ɖe nye agbagbadzedzewo dzi. Ðasefo ʋɛ aɖewo nɔ nuto ma me, gake Ðasefo ɖeka si ŋkɔe nye Vilma Krūmin̗a—si nye nɔvinyɔnu tsitsi aɖe—koe nɔ dua ŋutɔ me. Mía kple nɔvinyɔnu Krūmin̗a míeva nɔ Biblia-nusɔsrɔ̃ geɖe wɔm kple sɔhɛwo. Ɣeaɖewoɣi la, nɔviŋutsuwo kple nɔvinyɔnuwo zɔa mɔ tso Riga va wɔa nyanyuigbɔgblɔdɔa kpli mí, eye gbesiagbe mɔɖela aɖewo gɔ̃ hã tsona Leningrad (si nye St. Petersburg fifia) vana. Yehowa kpe ɖe mía ŋu míedze Biblia-nusɔsrɔ̃ geɖe gɔme, eye etefe medidi o meva fo ɖokuinye ɖe mɔɖeɖedɔa me, eye mezãna gafofo 90 nɔa gbefãɖeɖedɔa wɔm ɣleti sia ɣleti.
Le April 7, 1990, dzi la, wotsɔ nye nyaa yi ʋɔnu be woagbugbɔ eme adzro le Ʋɔnudrɔ̃fe Gã si le Valmiera. Esi nyadɔdrɔ̃a dze egɔme la, mekpɔ amesamalaa dze sii. Ðekakpui aɖe si medzro Biblia me kplii va yi lae! Ekpɔm dze sii eye wòko alɔgbɔnu gake megblɔ nya aɖeke o. Megaɖoa ŋku nya si ʋɔnudrɔ̃laa gblɔ nam le nyadɔdrɔ̃ ma me la dzi be: “Yurii, nya me si wotso hede wò game fe ene aɖewoe nye si va yi la menɔ se nu o. Mele be woabu fɔ wò hafi o.” Enumake ko, wona ablɔɖem!
Kristo fe Asrafo
Le June 1990 me la, egahiã ake be made ŋkɔ agbalẽ me le ɔfis ma ke be mate ŋu axɔ dukɔmenɔnɔ fe mɔɖenamegbalẽ le Riga. Mege ɖe ɔfis ma ke si me kplɔ̃ legbee ma ke nɔ, afisi megblɔ na asrafomegãa le, anɔ fe ene aɖewoe nye ma va yi, be nyemawɔ asrafodɔ o la. Fifia ya la,eya ŋutɔ tso do gbe nam, hena asim, eye wògblɔ be: “Enye ŋukpenanu be nèto nu mawo gbegbe me. Evem be nuwo va yi nenema.”
Meɖo eŋu be: “Kristo fe asrafoe menye, eye ele be mawɔ nye dɔ pɛpɛpɛ. Biblia ate ŋu akpe ɖe wò hã ŋu nàse vivi le nusi fe ŋugbe Kristo do na eyomedzelawo la me—si nye agbe si me dzidzɔ le hekpe ɖe etsɔme mavɔ aɖe ŋu.” (Timoteo II, 2:3, 4) Asrafomegãa ɖo eŋu be: “Mefle Biblia etefe medidi boo o, eye fifia mele exlẽm.” Metsɔ agbalẽ si nye Ate Ŋu Anɔ Agbe Tegbee le Paradiso me le Anyigba Dzi ɖe asi hafi yi. * Meʋu ta si fo nu tso ŋkeke mamlɛawo fe dzesiawo ŋu hetsɔ alesi Biblia fe nyagblɔɖiwo ku ɖe míafe ɣeyiɣia ŋui la fiae. Asrafomegãa na asim ake le ŋudzedzekpɔkpɔ kple bubudeameŋu me, eye wògblɔ be nye dɔa nakpɔ dzidzedze.
Le ɣeyiɣi mawo me la, agbleawo dzi fu nyuie henyo na ŋeŋe le Latvia. (Yohanes 4:35) Le fe 1991 me la, mezu hamemegã le hame aɖe me. Hamemegã eve koe nɔ dukɔ bliboa katã me! Le fe ɖeka megbe la, woma hame ɖeka pɛ si nɔ Latvia la me ɖe eve—Latviagbedolawo nɔ ɖeka me eye Russiagbedolawo nɔ evelia me. Mɔnukpɔkpɔ su asinye mesubɔ le Russiagbe-hamea me. Míedzi ɖe edzi kabakaba ale gbegbe be le fe si kplɔe ɖo me la, woma míafe hamea me ɖe akpa etɔ̃ sɔŋ! Ne mebu eŋu kpɔ la, mekpɔe kɔte be Yehowa ŋutɔe le efe alẽwo kplɔm va efe habɔbɔa me.
Le fe 1998 me la, woɖom mɔɖela vevii le Jelgava, si nye du si gbɔ didi kilometa 40 tso Riga, le efe anyieheɣetoɖofe kpa dzi. Le fe ma ke me la, menɔ ame gbãtɔ siwo woyɔ tso Latvia be woade Subɔsubɔdɔ fe Hehenasuku si wowɔ le Russiagbe me, le Solnechnoye, si gogo St. Petersburg, Russia, la dome. Le sukua la, meva kpɔ alesi wòle vevie be míatu lɔlɔ̃ na amewo fe nɔnɔme ɖo bene míate ŋu akpɔ dzidzedze le subɔsubɔdɔa wɔwɔ me la fe vevienyenye dze sii. Nusi koŋ wɔ dɔ ɖe dzinye, si fo nusiwo wofia mí le sukua me tae nye belélename kple lɔlɔ̃ si Betel-fomea kple sukunufialawo ɖe fia mí.
Nu ɖedzesi bubu aɖe gadzɔ le nye agbe me le fe 2001 me, si nye be meɖe Karina, amesi nye nyɔnu Kristotɔ dzetugbe aɖe. Karina wɔ ɖeka kplim le ɣeyiɣiawo katã fe subɔsubɔdɔ tɔxɛa me, eye dzi ɖoa fonye gbesiagbe ne mekpɔ srɔ̃nye wòtso nyanyuigblɔdɔa wɔfe gbɔ kple dzidzɔ. Le nyatefe me la, dzidzɔ gã ŋutɔe wònye be woasubɔ Yehowa. Fuwɔame siwo me meto le Kɔmiunisttɔwo fe dziɖuɣia na mesrɔ̃ alesi maɖo ŋu ɖe Yehowa ŋu bliboe. Ðokuitsɔtsɔsavɔ nuwɔna aɖeke meli si me tefeɖoɖo manɔ na amesi di be yealé ye kple Yehowa dome fomedodo ɖe te eye yeanɔ efe dziɖulanyenye fe akpa dzi la o. Kpekpe ɖe amewo ŋu be woasrɔ̃ nu tso Yehowa ŋu na taɖodzinu va le nye agbe ŋu. Enye bubu gã aɖe nam be masubɔ Yehowa ‘abe Kristo fe asrafo nyui ene.’—Timoteo II, 2:3.
[Etenuŋɔŋlɔ]
^ mm. 29 Yehowa Ðasefowoe tae, gake womegale etam fifia o.
[Nɔnɔmetata si le axa 11]
Wodem mɔ fe ene hekpe ɖe dɔsesẽwɔwɔ ŋu le Riga Dugãa fe Gaxɔ me
[Nɔnɔmetata si le axa 12]
Mía kple Karina míele gbefãɖeɖedɔa wɔm


text:
Yesaya
61 Afetɔ Dziɖulagã Yehowa fe gbɔgbɔ le dzinye,+
Elabena Yehowa si ami nam be magblɔ nya nyui na ame fafawo.+
Edɔm be mada gbe lel ame siwo fe dzi gbã la ŋu,
Ne maɖe gbefã ablɔɖe na ame siwo woɖe aboyoe
Eye maʋu ŋku na gamenɔlawo,+
2 Ne maɖe gbefã Yehowa fe amenuvefe
Kple mía Mawu fe hlɔ̃biaŋkeke la,+
Ne mafa akɔ na konyifalawo katã,+
3 Ne mana nu ame siwo le konyi fam ɖe Zion ta,
Ne mana tatsyɔnu wo ɖe dzofi tefe,
Dzidzɔmi ɖe konyifafa tefe,
Kafukafuwu ɖe gbɔgbɔ si nu ti kɔ na tefe.
4 Woagbugbɔ blemafedowo atso;
Woafɔ blemaglikpowo ɖe tsitrenu,+
Eye woagbugbɔ du gbagbãwo atso,+
Eye woawɔ tefe siwo zu afedo tso dzidzime yi dzidzime la yeyee.+
5 “Du bubu me tɔwo atso akplɔ miafe lãhawo,
Eye amedzroviwo+ anye miafe agbledelawo kple waingbledelawo.+
7 Nye dukɔ axɔ gome tefe eve nu ɖe wofe ŋukpe la tefe,
Eye woatso aseye le wofe gome la ta ɖe vlododo tefe.
Ɛ̃, woaxɔ gome tefe eve nu le wofe anyigba dzi.+
Dzidzɔ mavɔ anye wo tɔ gome.+
Matu wofe dɔwɔwɔ ŋu fe na wo pɛpɛpɛ,
Eye mabla nu mavɔ kpli wo.+
Ame siwo katã kpɔ wo la adze si wo be
Dzidzimevi siwo Yehowa yrae wonye.”+
10 Matso aseye ɖe Yehowa ŋu.
Nye ameti bliboac akpɔ dzidzɔ ɖe nye Mawu ŋu.+
Elabena edo xɔname fe awuwo nam;+
Edo dzɔdzɔenyenye fe awu ʋlayad nam,
Abe ale si ŋugbetɔsrɔ̃ blaa ta wòɖia nunɔla tɔ ene,+
Abe ŋugbetɔ si tsɔ atsyɔ̃ɖonuwo wɔa leke na eɖokui ene.


text:
Alesi Nàwɔ Ate Ŋu Adzudzɔ
Alesi Nàwɔ Ate Ŋu Adzudzɔ
ABE alesi wònɔna le gasɔdodo sɔsrɔ̃ me ene la, asiɖeɖe le atamanono ŋu menya wɔna zi gbãtɔ si wotee kpɔ o. Eyata ne èɖoe kplikpaa be yeadzudzɔ la, ele be nàdzra ɖo be yeatee kpɔ zi geɖe vaseɖe esime nàkpɔ dzidzedze. Ne nu glo wò le mɔ dzi la, mègabui be yedo kpo nu o. Tsɔe be nusɔsrɔ̃e wònye, be enye kplamatsedonu sue aɖe le ɖoɖo si ate ŋu akpɔ dzidzedze me. Aɖaŋuɖoɖo aɖewo siwo kpe ɖe ame aɖewo ŋu enye si. Woate ŋu awɔ dɔ na wò hã.
Dzra Wò Susu Ðo be Yeadzudzɔ
■ Gbã la, ele be nàna kakaɖedzi ɖokuiwò be enyo be yeadze agbagba ɖesiaɖe adzudzɔ. Ŋlɔ susu siwo ta nèdi be yeadzudzɔ la ɖe agbalẽ dzi hekpe ɖe viɖeawo ŋu. Ne èdzudzɔ enono vɔ la, nuŋlɔɖi sia me toto ado ŋusẽ tame si nèɖo kplikpaa la. Didi be woadze Mawu ŋue nye nu vevitɔ kekeake si ta woadzudzɔ ɖo. Biblia gblɔ be míalɔ̃ Mawu kple míafe susu, dzi, luʋɔ, kple ŋusẽ blibo. Míate ŋu awɔ ema o ne míelé ɖe atamanono ŋu.—Marko 12:30.
■ Bu tame le wò atamanono ŋu eye nàde dzesi ɣeyiɣi si nènonɛ kple nusi na wòdzroa wò. Ade dziwò ne èŋlɔ ɣeyiɣi kple afisiwo nèno sigaret ɖesiaɖe le le ŋkeke aɖe dzi la ɖe agbalẽ dzi. Esia akpe ɖe ŋuwò nàkpɔ nɔnɔme siwo ate wò kpɔ be nàganoe ne èva dzudzɔ megbe.
Ðo Ŋkeke si Dzi Nàdzudzɔ
■ Tia ŋkeke si dzi nàdzudzɔ, eye nàde dzesii ɖe wò ɣletigbalẽ dzi. Anyo wu be nàtia ŋkeke si dzi nu bubuwo mado kplamatse na wò madzemadzee o. Ne ŋkekea de la, dzudzɔ keŋkeŋ—ɖe asi le eŋu kura zi ɖeka.
■ Hafi ŋkekea naɖo la, tsɔ dzowɔgbawo kple dzosinuwo fu gbe. Nyã wò awu siwo katã me atama dzudzɔ ʋẽna le.
■ Bia tso dɔwɔhatiwo, xɔlɔ̃wo, kple fometɔwo si be woade dzi fo na wò le wò agbagbadzedze be yeadzudzɔ me. Mègavɔ̃ be yeagblɔ na ame bubuwo be woagano atama le ye gbɔ o.
■ Wɔ ɖoɖo ɖe dɔ siwo nàwɔ le ŋkeke si dzi nàdzudzɔ ŋu. Àte ŋu ayi afisi womeɖea mɔ ɖe atamanono ŋu le o, abe blemanudzraɖofe alo fefewɔfe ene. Àte ŋu ade kame hã—afu tsi, ado gasɔ alo azɔ azɔli didi.
Tenɔnɔ Ðe Asiɖeɖe Le Eŋu Me Kuxiwo Nu
Ne ènoa sigaret fũ la, anɔ eme be nàkpɔ asiɖeɖe le eŋu me kuxiwo, siwo dzea egɔme le sigaret mamlɛtɔ nono vɔ gafofo aɖewo megbe. Esia fe ɖewo ate ŋu anye dzikudodo, dzimagbɔɖi, fuléle, dzimaɖitsitsi, blanuiléle, alɔ̃madɔmadɔ, dzodzodzoetsitsi, nutsuɖuɖu, kple sigaret fe ame dzodzro. Ðewohĩ wò ɖɔkta ate ŋu afia wò atike si nàwɔ atsɔ alé avu kuxiawoe. Tsɔ kpe ɖe eŋu la, nanewo li nàte ŋu awɔ be wòakpe ɖe ŋuwò nàɖu aʋa la dzi.
■ Le kwasiɖa ʋɛ gbãtɔ siwo akplɔe ɖo me la, ɖu nuɖuɖu siwo me nuɖuɖumeŋusẽ geɖe mele o, eye nàno tsi sɔgbɔ. Ame aɖewo kpɔe be numiemiewo abe carrot kple efomeviwo ene tsɔtsɔ ɖe numee kpe ɖe yewo ŋu. Ne èdea kame la, ana màlolo akpa o eye wò lãmekawo me abɔbɔ.
■ Tsri tefe kple nɔnɔme siwo ate wò kpɔ be nàno atama.
■ Wɔ avu tsi tre ɖe tamesusu vɔ̃ siwo ate wò kpɔ be nàno atama ŋu. Susu siwo vaa tame na ame ne asiɖeɖe le eŋu kuxiawo li fe ɖewoe nye: ‘Mano sigaret egbea ko bene mate ŋu ato ɣeyiɣi sesẽ sia me.’ ‘Atamanono koe nye nugbegblẽ ɖeka pɛ si mewɔna!’ ‘Menye nu gbegblẽe atama nye nenema gbegbe o; atamatsunola aɖewo nɔa agbe wu fe 90.’ ‘Nane koe awum godoo.’ ‘Agbe mevivina atama manɔmee o.’
■ Ne eva dzɔ be nàna ta la, lala. Ne èlala aɖabafofo ewo pɛ la, dzodzro vevie la nu ate ŋu ava yi. Ɣeaɖewoɣi la, eŋu bubu be yemagano atama akpɔ gbeɖe o adze nusi wu tsɔtsɔ na wò. Ne èsena le ɖokuiwò me nenema la, wɔ wò susu be yeadzudzɔ egbea ko.
■ Ne èdi be yeasubɔ Mawu la, do gbe ɖa nàbia kpekpeɖeŋu. Mía Wɔla lɔ̃ame la ate ŋu ana amesiwo le agbagba dzem be yewoatrɔ yewofe agbenɔnɔ wòasɔ ɖe efe didi nu la ‘kpekpeɖeŋu le hiahiãgbe.’ (Hebritɔwo 4:16) Gake megakpɔ mɔ be nuwo nadzɔ nukutɔe o. Ele be nàwɔ nu wòasɔ ɖe wò gbedodoɖa nu.
Mègano Atama Azɔ Gbeɖe O
■ Dzinu etɔ̃ gbãtɔawo me toto ye nye sesẽtɔ kekeake, gake le ema megbe gɔ̃ hã le ɣeyiɣi siwo me wòanya wɔ le la, fo asa na atamanolawo kple nɔnɔme siwo ate wò kpɔ be nànoe.
■ Mègaflu ɖokuiwò, asusu be yeate ŋu ano atama ɣeaɖewoɣi o, nenye be èdzudzɔ enono fe ɖeka alo wu nenema megbe gɔ̃ hã.
■ Wɔ avu kple tetekpɔ be yeano “sigaret ɖeka pɛ ko.” Ati ɖeka pɛ ate ŋu ana bubuwo nakplɔe ɖo, eye etefe madidi o, àgblẽ agbagba gbogbo siwo nèdze tsɔ dzudzɔe la me. Gake ne nu glo wò eye nèno sigaret ɖeka la, susu aɖeke mele eme be nàgano bubu akpee o. Ne èna ta le mɔ dzi la, gadzudzɔ ake.
Atamanola miliɔn geɖe te ŋu dzudzɔ dzidzedzetɔe. Ne èɖoe kplikpaa heku kutri la, wò hã àte ŋu adzudzɔ!


text:
“Ðeɖefia Aɖee Nye Esia!”
Fiaɖufe Gbefãɖelawo Ka Nya ta
“Ðeɖefia Aɖee Nye Esia!”
DOROTA, si nye Yehowa Ðasefowo fe ɣeyiɣiawo katã fe subɔla le Poland, kplɔ viaŋutsuvi si xɔ fe 14 yi suku fe kɔdzi afisi wodoa ɖevia fe lãmesẽ kpɔna edziedzi le. Esi ɖɔkta, si ŋkɔe nye Janina, * nɔ ɖevia dom kpɔ la, ebia Dorota be afemedɔ kawoe ɖevia wɔna.
Dorota ɖo eŋu be: “Ne nyemate ŋu aɖa fiẽnuɖuɖu o la, vinyeŋutsuviae ɖanɛ mí ame ade katã míeɖuna le fomea me. Ekplɔa afea me hã eye wòkpea asi ɖe nusiwo gblẽ le afea ŋu la dzadzraɖo ŋu. Elɔ̃a nuxexlẽ. Sukuvi dovevienu aɖee wònye.”
Janina gblɔ be: “Nukunyae nye esia. Ƒe 12 nye esia mele dɔ wɔm le afisia, gake nyemese nya sia tɔgbe kpɔ o.”
Esi Dorota de dzesii be ɖaseɖiɖi fe mɔnukpɔkpɔ aɖe ʋu la, eɖe eme nɛ be: “Dzila geɖewo doa kpo hehe nyuietɔ nana wo viwo. Susu ma tae bubu mete ŋu nɔa wo viwo ŋu tututu o ɖo.”
Janina bia be: “Aleke nèwɔ nya nusiawo katã. Dzila geɖe menya naneke tso nusiawo ŋu o.”
Dorota ɖo eŋu be: “Biblia nye nyatakaka xɔasi mawo kpɔfe. Le kpɔɖeŋu me, Mose V, 6:6-9 gblɔ be, nufiafia mía viwo dzea egɔme kple nufiafia mía ɖokuiwo. Ðe mele be míana gɔmeɖose siwo míedi be míaku ɖe to me na mía viawo natsi mía ŋutɔ fe dzi kple susu me gbã oa?”
Janina gblɔ be: “Esia wɔ nuku ŋutɔ. Ewɔ nuku ale gbegbe!” Emegbe ebia Dorota alesi Biblia kpe ɖe eŋui le viawo hehe kple nufiafia wo me.
Dorota ɖe eme be: “Míewɔa Biblia-nusɔsrɔ̃ kwasiɖa sia kwasiɖa kple mía viwo. Míezãa agbalẽ si fe tanyae nye Questions Young People Ask—Answers That Work.” * Eyi edzi fo nu tso agbalẽa ŋu hegblɔ nusiwo ŋu wòfo nu tsoe la dometɔ aɖewo.
Janina do ɣli gblɔ be: “Ðeɖefia aɖee nye esia! Mate ŋu akpɔ agbalẽ ma ɖaa?”
Dorota yi ɖatsɔ agbalẽa vɛ le gafofo ɖeka megbe.
Esi Janina nɔ ŋku lém ɖe agbalẽa ŋu la, ebia be: “Subɔsubɔha ka me tɔe nènye?”
“Yehowa Ðasefowoe menye.”
“Aleke Yehowa Ðasefowo wɔa nu ɖe amesiwo fe dzixɔsewo to vovo na wo tɔ ŋui?”
Dorota ɖo eŋu be: “Abe alesi ko mewɔ ɖe ŋuwò ene—le bubu me,” hegblɔ kpee be: “Le nyatefe me la, míedi be amewo nava dze si Biblia me nyatefea.”
Janina ʋu eme be: “Nye dzi dze eme gɔ̃ hã xoxo.”
Esi Dorota nɔ dzodzom la, ede dzi fo na Janina be wòaxlẽ Biblia. “Ana be wò agbe naɖɔ ʋu eye wòakpe ɖe ŋuwò le wò dɔwɔwɔ me.”
Janina lɔ̃ ɖe edzi be: “Èdo ŋusẽm vavã be mawɔe nenema.”
Dorota zã ŋuɖɔɖo kple didi vevie tsɔ trɔ ɖɔktaa gbɔ yiyi edziedzi zu ɖaseɖiɖi nyui aɖe.—Petro I, 3:15.
[Etenuŋɔŋlɔwo]
^ mm. 3 Menye eŋkɔ ŋutɔe o.
^ mm. 10 Yehowa Ðasefowoe tae.


text:
Ènyaa?
Ènyaa?
Amewo xexlẽ kae wɔe be wova dzi Yesu le Betlexem?
Le Luka fe Nya Nyui Gbalẽa fe nya nu la, esi Kaisaro Augusto de se be woaxlẽ ame siwo katã le Roma Fiaɖufea me la, “amewo katã zɔ mɔ yi be woaŋlɔ yewo ŋkɔ, ame sia ame [yi] wo dedu me.” (Luka 2:1-3) Betlexem ye nye du si me Yosef, ame si xɔ Yesu nyi la, tso, eya ta Yosef kple Maria fe mɔzɔzɔ, si nye wɔwɔ ɖe se si wode dzi, ye wɔe be wova dzi Yesu le Betlexem. Ŋkɔŋɔŋlɔ fe ɖoɖo sia wɔe be adzɔxɔxɔ le amewo si kple amewo tiatia hena asrafodɔwɔwɔ nɔ bɔbɔe.
Esime Romatɔwo ɖu Egipte dzi le fe 30 Do Ŋgɔ Na Mía Ŋɔli me la, ŋutinya ɖee fia be, Egiptetɔwo xlẽa wofe dukɔa me tɔwo xoxoxo. Nunyalawo xɔe se be Egiptetɔwo fe amexexlẽ fe ɖoɖoa ye Romatɔwo srɔ̃, eye wowɔ ɖoɖo sia tɔgbi ŋu dɔ le wofe fiaɖufea fe akpa bubuwo hã.
Esia fe kpeɖodzi ɖekae nye sedede aɖe si Roma fiaɖufea fe nutomefia si nɔ Egipte la na wode agbalẽ me le fe 104 Mía Ŋɔli (M.Ŋ.) me. Segbalẽ sia fe kɔpi aɖe si wodzra ɖo ɖe Britaintɔwo fe Agbalẽdzraɖofe la xlẽ be: “Gaius Vibius Maximus, Egipte fe Dununɔla (gblɔ be): Esi wònye be ɣeyiɣia ɖo be woaxlẽ amewo le afe sia afe me ta la, ele vevie be ame siwo katã yi ɖatso kɔfe ɖe duta le susu aɖewo ta la nagbɔ ava wofe afewo me ale be woate ŋu axlẽ wo le ɖoɖoa nu, eye be woate ŋu ade agble ɖe anyigba si woka na wo la hã dzi veviedodotɔe.”
Nu ka tae Yosef ɖo tame be yeana srɔ̃gbegbalẽ Maria, evɔ wònye srɔ̃ɖeŋugbedodo me koe woa kple Maria wonɔ hafi?
Le Mateo fe Nya Nyui Gbalẽa fe nya nu la, esime ‘wodo Maria ŋugbe na Yosef’ eye hafi woava ɖe wo nɔewo la, Yosef see be Maria fɔ fu. Esi Yosef menya be ‘gbɔgbɔ kɔkɔe lae na’ Maria fɔ fua o ta la, Yosef anya bui be Maria mewɔ nutefe na ye o, eya ta eɖo tame be yeagbee.—Mateo 1:18-20.
Yudatɔwo bua ame eve siwo le srɔ̃ɖeŋugbedodo me la abe srɔ̃tɔwo ene. Ke hã, ame eveawo manɔ wo nɔewo gbɔ ɖekae abe srɔ̃ŋutsu kple srɔ̃nyɔnu ene o va se ɖe esime woɖe wo nɔewo le srɔ̃ɖeɖe fe ɖoɖoa nu bliboe hafi. Srɔ̃ɖeŋugbedodoa blaa ame evea ale gbegbe be, ne—ŋugbetɔsrɔ̃a va trɔ efe susu, alo le susu aɖewo siwo nye ŋkubiãnya ta—srɔ̃ɖeɖea medze edzi o la, ekema ɖetugbia ŋuti mevo be wòaɖe srɔ̃ o va se ɖe esime wona srɔ̃gbegbalẽe hafi. Ne wodo nyɔnu aɖe ŋugbe evɔ ŋugbetɔsrɔ̃a va ku do ŋgɔ na srɔ̃kpekpea la, wobua nyɔnua ahosie. Gake le go bubu me la, ne nyɔnua wɔ matre le esime woa kple ŋutsua wole ŋugbedodo me la, wobua nyɔnua be ewɔ ahasi eye wofoa kpee wòkuna.—5 Mose 22:23, 24.
Ðikekemanɔmee la, Yosef bu nu si gbegbe me Maria ato ne wodo ŋukpee le dutofo la ŋu. Togbɔ be ekpɔe be ele be yeaɖaka nya la ta na ame tsitsi siwo dze hã la, edi be yeakpɔ eta ale be woagado ŋukpee le dutofo o. Eya ta etso nya me be yeagbee le adza me. Le nyatefe me la, ne srɔ̃gbegbalẽ le vidada aɖe, si si srɔ̃ mele o, si la, esia afia be eɖe srɔ̃ kpɔ.
[Nɔnɔmetata si le axa 16]
Amewo xexlẽ fe se si Roma fiaɖufea fe nutomefia si nɔ Egipte la de le fe 104 M.Ŋ. me
[Afi Si Míexɔ Mɔɖeɖe Tso]
© The British Library Board, all rights reserved (P.904)


text: 8 Ɣemaɣi la, Salomo fo+ Israel fe ametsitsiwo, toawo fe tatɔwo katã, Israel-viwo fe tatɔ siwo le wo fofowo fe afekɔwo nu la nu fu.+ Wova Fia Salomo gbɔ le Yerusalem, ne woayi aɖakɔ Yehowa fe nubablaɖaka la tso David Ƒe Du+ si woyɔna be Zion+ la me vɛ.2 Israel ŋutsuwo katã va fo fu ɖe Fia Salomo gbɔ le dzinu Etanim* me, le ŋkekenyui* si woɖuna le ɣleti adrelia me la ɖuɣi.+3 Israel fe ametsitsiwo katã va, eye nunɔlawo kɔ Aɖaka la.+4 Wokɔ Yehowa fe Aɖaka la kple takpegbadɔ+ la kpakple nu kɔkɔe siwo katã le agbadɔa me vɛ. Nunɔlawo kple Lewi viwoe kɔ wo vɛ.5 Fia Salomo kple Israel fe ha blibo si woyɔ wova kpe ta ɖe egbɔ la tɔ ɖe Aɖaka la ŋgɔ. Wotsɔ alẽ kple nyi gbogbo, siwo womate ŋu abu alo axlẽ o la, sa vɔe.+6 Ale nunɔlawo kɔ Yehowa fe nubablaɖaka la va da ɖe enɔfe,+ le xɔ ememetɔ, si nye Kɔkɔefewo Ƒe Kɔkɔefe la me, le kerubiawo fe aʋalawo te.+7 Kerubiawo keke wofe aʋalawo ɖe Aɖaka la nɔfe, ale be kerubiawo tsyɔ Aɖaka la kple eŋu kpoawo dzi le dzi gome.+8 Kpoawo+ didi, ale be woate ŋu akpɔ wofe nugbɔ tso Kɔkɔefe si le xɔ ememetɔ ŋgɔ la me, gake womate ŋu akpɔ wo tso gota o. Eye wole afi ma va se ɖe egbe sia.9 Naneke mele Aɖaka la me o, negbe kpe gbadzɛ eve,+ siwo Mose tsɔ de eme+ le Horeb, esi Yehowa bla nu+ kple Israel-viwo esime wotso Egipte-nyigba+ dzi gbɔna la ko.10 Esi nunɔlawo do le kɔkɔefea la, alilikpo+ yɔ Yehowa fe xɔ la taŋ.+11 Eye nunɔlawo mete ŋu nɔ te be woasubɔ o le alilikpo la ta, elabena Yehowa fe ŋutikɔkɔe yɔ Yehowa fe xɔ la taŋ.+12 Ɣemaɣi Salomo gblɔ be: “Yehowa gblɔ be yeanɔ blukɔ tsiɖitsiɖi me.+13 Mete ŋu tu xɔ be wòanye nɔfe nyui na wò, tefe si nànɔ ɖaa.”+14 Azɔ fia la trɔ dze ŋgɔ Israel fe ha blibo la katã heyra wo esime Israel fe ha bliboa le tsitrenu.+15 Eye wògblɔ be: “Woakafu Yehowa, Israel fe Mawu, ame si ŋutɔ ke nu do ŋugbe na fofonye David, eye wòto eya ŋutɔ fe asi dzi na wòva eme, gblɔ be,16 ‘Tso gbe si gbe mekplɔ nye dukɔ Israel tso Egipte la, nyemetia du aɖeke le Israel-toawo katã me be woatu xɔ, si ŋu nye ŋkɔ anɔ le afi ma o,+ ke metia David be wòanɔ nye dukɔ Israel nu.’17 Eye fofonye David di vevie tso dzi me be yeatu xɔ na Yehowa, Israel fe Mawu la, fe ŋkɔ.+18 Ke Yehowa gblɔ na fofonye David be, ‘Èdi vevie tso dzi me be yeatu xɔ na nye ŋkɔ la, eye enyo ŋutɔ be nèdi tso dzi me be yeawɔ esia.19 Ðeko wò ŋutɔ màtu xɔ la o, ke boŋ vi si woadzi na wò* lae atu xɔ na nye ŋkɔ.’+20 Yehowa wɔ ŋugbe si wòdo la dzi, elabe mexɔ ɖe fofonye David tefe hebɔbɔ nɔ Israel fe fiazikpui la dzi, abe ale si Yehowa do ŋugbee ene. Metu xɔ na Yehowa, Israel fe Mawu la, fe ŋkɔ,+21 eye mewɔ tefe na Aɖaka, si me Yehowa fe nu, si wòbla+ kple mía tɔgbuiwo esime wòkplɔ wo tso Egipte-nyigba dzi gbɔnae le la, ɖe afi ma.”22 Eye Salomo tɔ ɖe Yehowa fe vɔsamlekpui la ŋgɔ le Israel fe ha blibo la ŋkume, eke efe abɔwo me ɖo ɖe dzifo,+23 eye wògblɔ be: “Oo Yehowa, Israel fe Mawu, Mawu aɖeke mele abe wò ene+ le dzifo afi mɛ alo anyigba dzi afii o, èwɔna ɖe wò nubabla dzi eye nèvea wò subɔla siwo zɔna le ŋkuwòme kple wofe dzi blibo+ la nu.+24 Èwɔ ŋugbe si nèdo na wò subɔla fofonye David la dzi. Ètsɔ wò nu do ŋugbe, eye nèto wò asi dzi na wòva eme egbe sia.+25 Azɔ Oo Yehowa, Israel fe Mawu, wɔ ŋugbe si nèdo na wò subɔla fofonye David la dzi, esi nègblɔ be, ‘Ne viwòwo kpɔ wofe zɔzɔme dzi eye wozɔ le ŋkunyeme abe ale si nèzɔ le ŋkunyemee ene la, ekema wò fomea me tɔ siwo abɔbɔ nɔ Israel fe fiazikpui dzi la nu matso le ŋkunyeme o.’+26 Eya ta Oo Israel fe Mawu, meɖe kuku, na ŋugbe si nèdo na wò subɔla fofonye David la nava eme.27 “Ke ɖe Mawu ate ŋu anɔ anyigba dzi nyatefea?+ Kpɔ ɖa! Dzifowo, ɛ̃, dzifowo fe dzifo gɔ̃ hã melolo na wò o;+ ʋuu keke wòahanye xɔ sia, si metu la?+28 Azɔ, Oo Yehowa, nye Mawu, trɔ ɖe wò subɔla fe gbedodoɖa ŋu, eye nàwɔ efe biabia be nàve ye nu la dzi, ne nàse kokofofo kple gbe si dom wò subɔla le ɖa le ŋkuwòme egbea.29 Na wò ŋkuwo nanɔ ʋuʋu ɖe xɔ sia ŋu zã kple keli, ɖe tefe si ŋu nègblɔ le be, ‘Nye ŋkɔ anɔ afi ma’ la ŋu,+ ne nàɖo to gbe si wò subɔla atrɔ mo ɖe tefe sia ado ɖa.+30 Eye ne wò subɔla kple wò dukɔ Israel trɔ mo ɖe tefe sia do gbe ɖa bia be nàve yewo nu la, nàɖo to wo, eye nàsee le nɔwòfe le dzifo;+ ɛ̃, ne nàsee ahatsɔe ake.+31 “Ne ame aɖe wɔ nu vɔ̃ ɖe ehavi ŋu, eye wobia tso esi be wòaka atam* fu edzi, eye wòka atam tsɔ bla eɖokui,* eye wòva wò vɔsamlekpui la ŋgɔ le afe sia me esime atam si wòka* la le edzi la,+32 ekema nàsee le dzifo, eye nàde nu nya la me ahadrɔ̃e na wò subɔlawo, eye nàbu fɔ ame vɔ̃ɖi la be eɖi fɔ,* ne nàna nu si wòwɔ la nava eya ŋutɔ fe ta dzi, eye nàtso afia na ame dzɔdzɔe la, ne nàɖo etefe nɛ ɖe efe dzɔdzɔenyenye nu.+33 “Ne wò dukɔ Israel fe futɔwo si wo, le esi wole nu vɔ̃ wɔm ɖe ŋuwò atraɖii ta,+ eye wotrɔ va gbɔwò, eye wokafu wò ŋkɔ,+ do gbe ɖa bia be nàve yewo nu le afe sia me la,+34 ekema nàsee le dzifo, eye nàtsɔ wò dukɔ Israel fe nu vɔ̃ la ake, eye nàkplɔ wo agbɔe va anyigba si nètsɔ na wo tɔgbuiwo la dzi.+35 “Ne dzifowo nu tu, ale be tsi megale dzadzam o,+ le esi wole nu vɔ̃ wɔm ɖe ŋuwò atraɖii ta,+ eye wotrɔ mo ɖe tefe sia do gbe ɖa hekafu wò ŋkɔ, eye wotrɔ tso wofe nu vɔ̃wo me le esi nèbɔbɔ wo ɖe anyi* ta la,+36 ekema nàsee le dzifo, eye nàtsɔ wò subɔlawo, wò dukɔ Israel, fe nu vɔ̃ ake, elabena àfia mɔ+ nyui si dzi woato la wo; eye nàna tsi nadza ɖe wò anyigba+ si nètsɔ na wò dukɔ wòzu wofe domenyinu la dzi.37 “Ne dɔ to le anyigba la dzi,+ dɔvɔ̃ va, nukuwo hlɔ̃ alo dze heteku,+ ʋetsuviwo alo ʋetsuvi gblẽnuwo do; ne wofe futɔwo ɖe to ɖe wo le wofe du aɖe me le anyigba la dzi,* alo ne dɔvɔ̃ bubu ɖe sia ɖe fomevi alo dɔléle aɖe ɖe fu na wo la,+38 gbe ka kee ame aɖe alo wò dukɔ Israel blibo la ado ɖa o, amenuveve+ ka kee woabia o, (elabena wo dometɔ ɖe sia ɖe nya vevesese si le dzi me nɛ)+ ne woke wofe abɔwo me ɖo ɖe xɔ sia gbɔ la,39 ekema nàsee le nɔwòfe le dzifo,+ eye nàtsɔ ake,+ eye nàwɔ edzi; nàɖo etefe na ame sia ame ɖe efe zɔzɔme nu,+ elabena ènya efe dzi (wò ɖeka koe nya amegbetɔviwo katã fe dzi),+40 ne woavɔ̃ wò le ŋkeke siwo katã wole agbe le anyigba si nètsɔ na mía tɔgbuiwo la dzi.41 “Eye ne amedzro aɖe hã, ame si metso wò dukɔ Israel me o, ke boŋ etso anyigba didi aɖe dzi va le wò ŋkɔ ta,+42 (elabena woase wò ŋkɔ gã+ la kple wò asi sesẽ kpakple wò abɔ si nèdo ɖa la ŋkɔ), eye wòva hetrɔ mo ɖo ɖe xɔ sia gbɔ do gbe ɖa la,43 ekema nàsee le nɔwòfe le dzifo,+ eye nàwɔ nu siwo katã amedzroa bia wò la nɛ; ne anyigbadzidukɔwo katã nadze si wò ŋkɔ la,+ ne woavɔ̃ wò, abe ale si wò dukɔ Israel vɔ̃a wòe ene, ne woadze sii be, wò ŋkɔe woyɔ ɖe xɔ sia si metu la ŋu.44 “Ne wò dukɔ ho aʋa ɖe wofe futɔ aɖe ŋu le mɔ si dzi nèdɔ wo ɖo,+ eye wotrɔ mo ɖo ɖe du si nètia+ kple xɔ si metu na wò ŋkɔ+ la ŋu hedo gbe ɖa+ na wò, Yehowa la,45 ekema nàse wofe gbedodoɖa kple wofe kokofofo be nàve yewo nu la le dzifo, eye nàwɔ nu si sɔ la na wo.46 “Ne wowɔ nu vɔ̃ ɖe ŋuwò (elabena amegbetɔ aɖeke meli si mewɔa nu vɔ̃ o),+ eye dzi ku wò ɖe wo ŋu, eye nèɖe asi le wo ŋu na futɔwo, eye woɖe aboyo wo yi futɔ la fe anyigba dzi, eɖanye didife alo kpuife o;+47 eye wonyɔ le wo ɖokuiwo me le anyigba si dzi woɖe aboyo wo yii la dzi,+ wotrɔ ɖe ŋuwò+ eye woɖe kuku be nàve yewo nu le ame siwo ɖe aboyo wo+ la fe anyigba dzi, gblɔ be, ‘Míewɔ nu vɔ̃, míeda vo; eye míewɔ nu tovo,’+48 eye wotrɔ ɖe ŋuwò kple wofe dzi blibo+ kple wofe luʋɔ* blibo le wofe futɔ siwo ɖe aboyo wo la fe anyigba dzi, eye wotrɔ mo do ɖe anyigba si nètsɔ na wo tɔgbuiwo kple du si nètia kpakple xɔ si metu na wò ŋkɔ+ la ŋu hedo gbe ɖa na wò la,49 ekema nàse wofe gbedodoɖa kple wofe kokofofo be nàve yewo nu la le nɔwòfe le dzifo,+ eye nàwɔ nu si sɔ la na wo,50 eye nàtsɔ ake wò dukɔ si wɔ nu vɔ̃ ɖe ŋuwò la, eye nàtsɔ wofe vo siwo katã woda ɖe ŋuwò la ake. Nàna wofe nu nawɔ nublanui na ame siwo ɖe aboyo wo, ne woave wo nu+51 (elabena wò dukɔ kple wò domenyinu wonye,+ ame siwo nèkplɔ tso Egipte,+ tso galólokpo me).+52 Wò ŋkuwo nanɔ ʋuʋu ɖe wò subɔla fe kukuɖeɖe be nàve ye nu+ kple wò dukɔ Israel fe kukuɖeɖe be nàve yewo nu la ŋu, eye nàɖo to wo ɣesiaɣi si woyɔ wò.*+53 Elabena Oo Afetɔ Dziɖulagã Yehowa, wò ŋutɔe ɖe wo ɖe vovo le anyigbadzidukɔwo katã dome+ be woanye wò domenyinu, abe ale si nègblɔe to wò subɔla Mose dzi esime nèkplɔ mía tɔgbuiwo tso Egipte gbɔnae ene.”54 Eye esi Salomo nya do gbe sia ɖa na Yehowa hebia amenuveve sia vɔ ko la, etso ɖe tsitrenu le Yehowa fe vɔsamlekpui la ŋgɔ, afi si wòdze klo ɖo heke efe abɔwo ɖo ɖe dzifo.+55 Eye wòtso hekɔ gbe dzi sesĩe yra Israel fe ha blibo la katã gblɔ be:56 “Woakafu Yehowa, ame si na gbɔɖemefe efe dukɔ Israel, abe ale si wòdo ŋugbee ene.+ Nya ɖeka pɛ hã medo kpo emevava le ŋugbe nyui siwo katã wòdo to esubɔla Mose dzi la me o.+57 Yehowa mía Mawu la nenɔ kpli mí, abe ale si ko wònɔ kple mía tɔgbuiwo ene.+ Megaɖe asi le mía ŋu alo agblẽ mí ɖi o.+58 Netrɔ míafe dzi ɖe eɖokui ŋu,+ be míazɔ le efe mɔwo katã dzi, eye míalé efe sededewo kple efe ɖoɖowo kpakple efe ʋɔnudrɔ̃ɖoɖo siwo wòtsɔ na mía tɔgbuiwo wònye sedede la me ɖe asi.59 Eye nye nya siawo, siwo metsɔ fo koko na Yehowa be wòave nunye la, nanɔ Yehowa mía Mawu la ŋkume zã kple keli, ne wòadrɔ̃ ʋɔnu dzɔdzɔe na esubɔla kple efe dukɔ Israel gbe sia gbe, abe ale si wòhiã ene,60 ne anyigbadzidukɔwo katã nadze sii be Yehowae nye Mawu vavã la.+ Ðeke megali o!+61 Eya ta mina miafe dzi naku ɖe Yehowa mía Mawu la ŋu bliboe,+ ne miazɔ le efe ɖoɖowo nu ahalé efe sededewo me ɖe asi, abe ale si wòle egbe sia ene.”62 Eye fia la kple Israel blibo si le eŋu la sa vɔ gã aɖe le Yehowa ŋkume.+63 Salomo tsɔ nyi akpe blaeve vɔ eve kple alẽ akpe alafa ɖeka blaeve sa ŋutifafavɔ+ na Yehowa; ale fia la kple Israel-viwo katã kɔ Yehowa fe xɔ la ŋu.+64 Gbe ma gbe la, fia la kɔ xɔxɔnu si le Yehowa fe xɔ la ŋgɔ la titina ŋu, elabena afi mae wòatsɔ numevɔ kple nuɖuvɔ kpakple ŋutifafavɔawo fe amiawo+ asa vɔe le, elabena akɔblivɔsamlekpui+ si le Yehowa ŋkume la le sue akpa na numevɔsa kple nuɖuvɔsa kpakple ŋutifafavɔsawo fe amiawo.65 Ɣemaɣi la, Salomo kple Israel blibo la ɖu ŋkekenyui+ la, wonye ha gã aɖe, tso Lebo-Hamat* va se ɖe Egipte-tɔʋu*+ la nu, le Yehowa mía Mawu la ŋkume ŋkeke adre eye woagaɖui ŋkeke adre bubu; wo katã le ŋkeke wuiene.66 Le ŋufɔke* la, edo mɔ dukɔ la; eye woyra fia la hedzo yi wofe afewo me kple dzidzɔ kpakple aseyetsotso le nu nyui+ siwo katã Yehowa wɔ na efe subɔla David kple efe dukɔ Israel la ta.


text:
Wowu xɔ la me nuzazã siwo wowɔ kple sika la nu (48-51)
7 Salomo tsɔ fe wuietɔ̃ tu eya ŋutɔ fe xɔ*+ hafi wu enu keŋkeŋ.+2 Eye wòtu Lebanon Ƒe Avexɔ+ la ɖe sedertisɔti siwo le agbaka ene me la dzi, eye woda sedertiwo+ ɖe sɔtiawo dzi; xɔa didi abɔklugui* alafa ɖeka, ekeke abɔklugui blaatɔ̃, eye wòkɔ abɔklugui blaetɔ̃.3 Woklã sedertiwo ɖe xɔ la fe daɖedzi siwo le sɔtiawo dzi la dzi; wofe xexlẽme le blaene vɔ atɔ̃, wuiatɔ̃ le agbaka ɖeka me.4 Fesre siwo le fesretiwo me hele agbaka etɔ̃ me keŋ la le eŋu, eye fesreawo dze ŋgɔ wo nɔewo etɔ̃etɔ̃.5 Xɔmɔnuawo kple wofe ʋɔtrutiawo katã le dzogoe ene me, eye fesre siwo dze ŋgɔ wo nɔewo etɔ̃etɔ̃ hã le dzogoe ene me.6 Etu Sɔtiwo Ƒe Akpata la wòdidi abɔklugui blaatɔ̃, eye wòkeke abɔklugui blaetɔ̃, eye wogatsɔ sɔtiwo tu akpata bubu si wogba la ɖe Sɔtiwo Ƒe Akpata la nu.7 Azɔ hã etu Fiazikpui Ƒe Akpata+ la, afi si wòadrɔ̃ ʋɔnu le—eyae nye Ʋɔnudrɔ̃kpata+ la, eye woklã sederʋufo ɖe eme tso anyigba yi ɖatɔ dzisasrãtiawo.8 Efe xɔ* si me wòanɔ le xɔxɔnu kemɛa+ la le adzɔge tso Akpata* la gbɔ, eye wòtui abe Akpata la ke ene. Salomo tu xɔ si le abe Akpata sia ene na Farao vinyɔnu si wòɖe la hã.+9 Kpe xɔasi siwo+ wofu ɖe dzidze nu, eye wotsɔ laxalaxa sẽ wo ŋkume kple wo kɔgo wòzrɔ̃ lae wotsɔ tu wo katã, tso gɔmeɖoanyi la dzi va ɖo etamekpeawo dzi, tso gota va se ɖe xɔxɔnu gã la gbɔ.+10 Wotsɔ kpe gãgã xɔasiwo ɖo xɔ la fe gɔmeɖoanyiawo; ɖewo fe didime le abɔklugui ewo, eye bubuwo le abɔklugui enyi.11 Kpe xɔasi siwo wofu le dzidze nu kpakple sedertiwo le dzi gome.12 Eɖo kpe fufu amli etɔ̃ kple sederti ɖoɖo ɖeka fo xlã xɔxɔnu gã la godoo va kpe, abe ale si wòwɔ Yehowa fe xɔ la fe xɔxɔnu emetɔ+ kple xɔ la fe akpata la ene.+13 Fia Salomo dɔ woyi ɖakplɔ Hiram+ tso Tiro vɛ.14 Enye ahosi aɖe si tso Naftali-toa me la fe vi, eye fofoa nye Tirotɔ akɔblinutula;+ eye wòyɔ fũu kple nunya kple nugɔmesese+ kpakple sidzedze hena akɔblinu* ɖe sia ɖe wɔwɔ. Ale wòva Fia Salomo gbɔ, eye wòwɔ efe dɔwo katã nɛ.15 Elólo akɔbli tsɔ wɔ sɔti eveawo;+ ɖe sia ɖe kɔ abɔklugui wuienyi, eye ka didime abɔklugui wuieve ye akpe sɔtiawo dometɔ ɖe sia ɖe ɖo.+16 Eye wòlólo akɔbli tsɔ wɔ ta eve be woatsɔ aɖo sɔtiawo tame. Ta ɖeka kɔ abɔklugui atɔ̃, eye evelia hã kɔ abɔklugui atɔ̃.17 Wolɔ̃ gaɖɔwo, eye wogbi atsyɔ̃ɖonu siwo le abe kɔsɔkɔsɔwo+ ene ɖe ta ɖe sia ɖe si le sɔtiawo dzi la ŋu; adre le ta ɖeka ŋu, eye adre le ta evelia hã ŋu.18 Eye wòwɔ yevuboɖawo ɖe agbaka eve me ɖe gaɖɔawo dometɔ ɖeka ŋu, ne woaxe sɔtiawo fe tawo ŋu; aleae wòwɔe ɖe ta evelia hã ŋui.19 Wowɔ dzogbenya fe nɔnɔme ɖe ta siwo le sɔti siwo le akpataa nu dzi la ŋu, eye wokɔ abɔklugui ene.20 Taawo le sɔti eveawo dzi, gaɖɔ le ta ɖe sia ɖe fe afi si le nogoo la ŋu; eye yevuboɖa alafa eve le agbakawo me godoo le ta ɖe sia ɖe ŋu.+21 Etu gbedoxɔ*+ la fe akpata la fe sɔtiawo. Etu ɖusimesɔti* la hena ŋkɔe be Yakin,* eye wòtu miamesɔti* la hena ŋkɔe be Boaz.*+22 Wowɔ dzogbenya fe nɔnɔme ɖe sɔtiawo fe tawo ŋu. Ale wowu sɔtiawo ŋu dɔwo nu.23 Elólo ga kɔ̀ gazɔ gã la.+ Ele kotoo, eye tso efe to ɖeka va se ɖe to kemɛ le abɔklugui ewo, ekɔ abɔklugui atɔ̃, eye ka didime abɔklugui blaetɔ̃e akpee ɖo.+24 Nɔnɔmetata siwo le abe gotsetse+ ene le kɔme nɛ godoo va kpe, ewo le abɔklugui ɖeka ɖe sia ɖe me fo xlã gazɔ gã la; gae wolólo tsɔ wɔ nɔnɔmetata siwo le abe gotsetse ene lae, eye wole agbaka eve me le eŋu, wokɔ̀e kple zɔ la ɖekae.25 Gazɔ la le nyitsu wuieve+ dzi, etɔ̃ dze ŋgɔ dziehe, etɔ̃ dze ŋgɔ ɣetoɖofe, etɔ̃ dze ŋgɔ anyiehe, eye etɔ̃ dze ŋgɔ ɣedzefe; eye gazɔ gã la le wo dzi, eye wo katã wotrɔ agɔnu ɖo ɖe titina.26 Gazɔ la tri asifome ɖeka;* eto le abe kplu fe to ene, eye wòɖi dzogbenyasefofo. Tsi baf* akpe eve anɔ eme.27 Etsɔ akɔbli wɔ keke*+ ewo. Keke ɖe sia ɖe fe didime le abɔklugui ene, efe kekeme le abɔklugui ene, eye wòkɔ abɔklugui etɔ̃.28 Ale wowɔ kekeawoe nye esi: wotsɔ ga gbadzɛwo xe wofe axawo dzi, eye wode ga gbadzɛawo gakpo siwo wotsɔ tso ga wo nɔewo me la dome.29 Woɖe dzatawo,+ nyitsuwo kple kerubiwo+ ɖe ga gbadzɛ siwo le gakpoawo dome la dzi, eye woɖe wo ɖe gakpo siwo wotsɔ tso ga wo nɔewo la hã dzi nenema ke. Wowɔ sefofotsihewo ɖe dzataawo kple nyitsuawo tame kple wo te.30 Akɔblifɔti ene le keke ɖe sia ɖe te, eye akɔbligakpowo le afɔtiawo dome, eye gakpo ene siwo le dzogoe eneawo dzi la lé kekea ɖe te. Anyinɔwo le ze la te, eye gae wolólo tsɔ wɔ wo kple sefofotsihe siwo le axa ɖe sia ɖe.31 Tso kekea nu le zea me le anyinɔawo dzi yi dzi le abɔklugui ɖeka; eye keke la nu le kotoo, eye wòle abɔklugui ɖeka kple afã, azɔ hã, woɖe nɔnɔmetatawo ɖe zea nu. Eye ga gbadzɛ siwo le zea nu fe kɔgo le dzogoe ene me, womele kotoo o.32 Afɔti eneawo le axawo te, eye afɔtilénuawo lé ɖe kekea ŋu, afɔti ɖe sia ɖe kɔ abɔklugui ɖeka kple afã.33 Afɔtiawo le abe tasiaɖamfɔtiwo ene. Gae wolólo tsɔ wɔ wofe afɔtilénuawo, afɔtia me ga kotooawo, dometsogaawo kple dometsogakpefeawo katã.34 Gakpo ene siwo lé kekea ɖe te la le efe dzogoe eneawo dzi; eye wolólo ga tsɔ kɔ̀ wo kple keke la ɖekae.35 Azɔ hã, wowɔ kɔ ɖe keke la dzi, si kɔ abɔklugui afã, eye wòle kotoo; le kekea fe dzigbe gome la, wolólo ga kɔ̀ efe kɔ fe dometsogaawo, ekɔgoga gbadzɛwo kple keke la siaa ɖekae.36 Azɔ hã, eɖe kerubiwo, dzatawo kple detiwo fe nɔnɔme ɖe dometsogaawo kple ekɔgoga gbadzɛwo ŋu, ɖe afi sia afi si tefe nya le ko, eye wòɖe sefofotsihewo ɖe eŋu godoo.+37 Aleae wòwɔ keke+ ewoawo katãe; gae wolólo tsɔ kɔ̀ wo katã wosɔ,+ dzidzeme ɖeka kple nɔnɔme ɖekae li na wo katã.38 Etsɔ akɔbli wɔ ze+ ewo; zeawo dometɔ ɖe sia ɖe xɔa tsi baf blaene. Wo dometɔ ɖe sia ɖe le abɔklugui ene.* Ze ɖeka le keke ewoawo dometɔ ɖe sia ɖe dzi.39 Azɔ etsɔ keke atɔ̃ da ɖe xɔ la fe ɖusime, eye wòtsɔ atɔ̃ da ɖe xɔ la fe miame, etsɔ gazɔ gã la ŋutɔ da ɖe xɔ la fe ɖusime le anyieheɣedzefe gome.+40 Hiram+ wɔ zewo, sofiwo+ kple agba goboewo+ hã.Hiram wu dɔ siwo katã wòwɔ le Yehowa fe xɔ la ŋu na Fia Salomo la nu.+41 Ewɔ sɔti+ eveawo kple ta mligo siwo le sɔti eveawo dzi; gaɖɔ+ eve siwo le ta mligo eve siwo le sɔtiawo dzi;42 yevuboɖa+ alafa eneawo be woanɔ gaɖɔ eveawo ŋu, ewɔ yevuboɖa siwo le agbaka eve me ɖe gaɖɔ ɖe sia ɖe ŋu be woatsyɔ ta mligo eve siwo le sɔti eveawo dzi la ŋu,43 keke+ ewoawo kple ze+ ewo siwo le kekeawo dzi;44 Gazɔ+ gã la kple nyitsu wuieve siwo le gazɔ la te;45 dzofilɔgbaawo, sofiawo kple agba goboeawo kpakple nuzazã siwo katã Hiram tsɔ akɔbli si ŋu wozrɔ̃ la wɔ na Fia Salomo hena Yehowa fe xɔ la.46 Fia la na wolólo ga kɔ̀ wo ɖe nɔnɔme si wotsɔ anyi wɔ la me le Yordan-nuto la me, le Sukot kple Zaretan dome.47 Salomo mena woda nuzazã siawo katã o, elabena wosɔ gbɔ ale gbegbe. Womebu akɔbli la fe kpekpeme o.+48 Salomo wɔ Yehowa fe xɔ la me nuzazãwo katã: sikavɔsamlekpui+ la kple sikakplɔ̃+ si dzi ŋkumeɖobolo la nɔna;49 etsɔ sika nyuitɔ wɔ akaɖitiawo,+ wo dometɔ atɔ̃ le ɖusime, eye atɔ̃ le miame le xɔ ememetɔ la ŋgɔ; etsɔ sika+ wɔ sefofoawo,+ akaɖigbɛawo kple ɖovulãnuawo;*50 etsɔ sika nyuitɔ wɔ gagbaawo, dzotsinuawo,+ agba goboeawo, kpluawo+ kple dzoɖenuawo;+ etsɔ sika wɔ xɔ ememetɔ,+ si nye Kɔkɔefewo Ƒe Kɔkɔefe la, kple gbedoxɔ+ la fe ʋɔtruawo fe megbegawo.51 Ale Fia Salomo wu dɔ siwo katã wòle be wòawɔ le Yehowa fe xɔ la ŋu la nu. Eye Salomo tsɔ nu siwo ŋu fofoa David kɔ la va da ɖe eme;+ etsɔ klosalo kple sika kpakple nu bubuawo da ɖe Yehowa fe xɔ la fe kesinɔnudzraɖofe.+


text:
Xɔ Hehe Nyuitɔ Kekeake si Li!
Xɔ Hehe Nyuitɔ Kekeake si Li!
BIBLIA fo nu tso Yehowa Mawu ŋu be enye nuwo katã, kple amegbetɔwo siaa, Wɔla. (Mose I, 1:27; Nyaɖeɖefia 4:11) Abe Nufialagã ene la, efia nu atsu kple asi gbãtɔ, Adam kple Xawa, eye efia wo alesi woanɔ agbee le Eden-bɔ dzeania me. Efe tameɖoɖoe wònye be yeayi edzi ana hehe wo ahalé be na wo tegbee. (Mose I, 1:28, 29; 2:15-17; Yesaya 30:20, 21) Wò ya de ŋugble tso mɔkpɔkpɔ ma ŋu kpɔ ko!
Ke hã, nublanuitɔe la, ame eve gbãtɔ siawo gblẽ nusianu dome. Wofe tomaɖomaɖo wɔe be amegbetɔfomea fe agbe vlo nɔnɔ kple gbɔdzɔgbɔdzɔ le ŋutilã me dze egɔme. (Mose I, 3:17-19; Romatɔwo 5:12) Esime Biblia nɔ nu fom tso dzidzime siwo nɔ agbe le amegbetɔ wɔwɔ vɔ megbe teti dometɔ aɖewo ŋu la, egblɔ be: “Yehowa kpɔ bena, amegbetɔwo fe vɔ̃ɖivɔ̃ɖi va sɔ gbɔ le anyigba dzi, eye wofe tamesusuwo kple dzimedidiwo nye vɔ̃ ko ɖaa.”—Mose I, 6:5.
Ƒe 4,500 kloe nye esia si Yehowa gblɔ be amegbetɔ fe dzi lɔ̃a nu vɔ̃ɖi ɣesiaɣi, eye amefomea fe nɔnɔme gblẽ ɖe edzi fifia wu tsã. Alakpadada megakpea ŋu na ame geɖe o, wofia fi, eye wodzea ame bubuwo dzi. Kuxiwo le dzidzim ɖe edzi gbesiagbe, evɔ ɖetsɔtsɔ le ame bubuwo fe nyonyo me ya megabɔ o. Ðe nu megblẽ le fomedodo si le amewo dome, kple esiwo le fometɔwo gɔ̃ hã dome, ŋu oa? Ke hã, mele be woabu fɔ Mawu ɖe nɔnɔme siwo li fifia ta, alo asusu be metsɔ ɖeke le kuxi siwo li egbea me o. Yehowa tsɔ ɖe le amegbetɔwo fe nyonyo me ɣesiaɣi, eye ele klalo be yeafia nu amesiwo dia eyome mɔ hena mɔfiame si ana woakpɔ dzidzɔ le agbe me. Ƒe akpe 2,000 enye esia esi wòdɔ Via, Yesu Kristo, ɖe anyigba dzi eye wòɖe Efe didi be yeafia nu amesiwo dina be yewoakpɔ dzidzedze le agbe me fia. Yesu ɖo hehexɔxɔ fe kpɔɖeŋu deblibo na mí elabena Nufialagã lae nae hehe fe gbogbo aɖewo siwo mele xexlẽ me o.
Kristotɔnyenye Vavãtɔ—Naa Hehe Ame
Yesu Kristoe ɖo Kristotɔnyenye vavãtɔ si nye agbemɔ si wotu ɖe lɔlɔ̃ dzi la anyi. Kristotɔnyenye vavãtɔ bia be ame fe tamesusuwo kple nuwɔnawo katã nawɔ ɖeka kple Mawu fe lɔlɔ̃nu wɔwɔ bena wòahe bubu kple kafukafu vɛ na efe ŋkɔa. (Mateo 22:37-39; Hebritɔwo 10:7) Yehowa, Yesu Fofo, ye nɔ megbe na Yesu fe nufiafia siwo kplɔa ame toa agbemɔ sia dzi. Míexlẽ kpekpeɖeŋu si Yesu xɔ tso Mawu gbɔ ŋu nya le Yohanes 8:29 be: ‘Amesi dɔm ɖa la, li kplim, eye megblẽ nye ɖeka ɖi o, elabena nye la mewɔa nusi dzea eŋu ɖaa.’ Ẽ, Yesu xɔ kpekpeɖeŋu kple mɔfiame tso Fofoa gbɔ le efe subɔsubɔdɔa wɔɣi katã. Yesu yomedzela gbãtɔwo medze ŋgɔ agbemekuxiwo mɔfiafia maxɔmaxɔe o. Yehowa to Via dzi fia nu wo. Yesu fe nufiafiawo kple kpɔɖeŋuwo yomedzedze na be wozu ame ɖɔʋuwo. Nenema kee wòle le eyomedzela siwo li egbea hã gome.—Kpɔ aɖaka si fe tanyae nye “Ŋusẽ Nyui si Yesu fe Nufiafiawo Kpɔna ɖe Ame Dzi,” le axa 6.
Kristotɔnyenye vavãtɔ fe akpa ɖedzesi ɖekae nye alesi efe amehehe kpɔa ŋusẽ ɖe tamesusu kple dzi dzie, eye wòtrɔna ame le ememe ke. (Efesotɔwo 4:23, 24) Abe kpɔɖeŋu ɖeka pɛ ko ene la, de ŋugble le nusi Yesu fia ku ɖe nutefewɔwɔ na ame srɔ̃ ŋu, ŋu kpɔ: “Miese wogblɔ bena: Megawɔ ahasi o; ke nye la mele egblɔm na mi bena: Amesiame, si ke kpɔ nyɔnu aɖe wòdzroe la, ewɔ ahasi kplii xoxo le efe dzi me.” (Mateo 5:27, 28) Yesu to nya siawo gbɔgblɔ me nɔ efe nusrɔ̃lawo fiam be ele be ame fe dzime nadza, eye be ne womewɔ susu manyomanyo kple dzodzro vɔ̃wo dzi o hã la, woate ŋu agblẽ nu vevie. Ðe menye nyatefe be susu vɔ̃wo ate ŋu ana woadze agɔ le Mawu dzi ahawɔ nu vevi ame bubuwo oa?
Eyatae Biblia ɖo aɖaŋu sia be: “Migana miafe anyinɔnɔ naɖi xexe sia me o, hafi mitrɔ miafe nɔnɔme to miafe tamesusu fe yeyewɔwɔ me boŋ, bene miadzro nusi nye Mawu fe lɔlɔ̃nu, si nyo, eye wòdzea eŋu nyuie, eye wòle blibo la me akpɔ.” (Romatɔwo 12:2) Ðewohĩ àbia be: ‘Ðe woate ŋu ato amehehe dzi atrɔ ame fe tamesusu wòazu yeye ŋutɔŋutɔa?’ Tamesusu wɔwɔ wòazu yeye bia be woahe susua wòanɔ nu bubu ŋu to gɔmeɖose kple mɔfiafia siwo le Mawu fe Nya me dede eme dzi. Míate ŋu awɔ esia ne míexɔ hehe si Mawu nana to efe Nya la dzi.
Ena Wotrɔ Nɔnɔme
“Mawu fe nya la le agbe, eye wòsẽa ŋu.” (Hebritɔwo 4:12) Egakpɔtɔ le ŋusẽ kpɔm ɖe amewo dzi, hele eɖem fia be yenye agbalẽ si me nyawo wɔa dɔ ɣesiaɣi. Ate ŋu aʋã ame wòatrɔ agbenɔnɔ, axɔ Kristotɔnyenye vavãtɔ, ahatrɔ azu ame ɖɔʋu. Kpɔɖeŋu siwo gbɔna ɖe asixɔxɔ si le Biblia fe amehehe ŋu fia.
Emilia, amesi fe nya míegblɔ le nyati si do ŋgɔ na esia me, gblɔ be: “Agbagba dzedze le ɖokuinye si ɖeɖe mena nɔnɔmeawo ɖɔ ɖo le nye afeme o. Esi Yehowa Ðasefowo dze Biblia sɔsrɔ̃ gɔme kplim la, meva de dzesii be mɔkpɔkpɔ li eye medze egɔme be matrɔ nye nɔnɔme. Mesrɔ̃e be ele be magbɔ dzi ɖi wu tsã, eye mele be manɔ dziku dom heliheli o. Ɣeyiɣi kpui aɖe megbe la, srɔ̃nye hã va lɔ̃ míesrɔ̃ nua ɖekae. Menɔ bɔbɔe nɛ be wòadzudzɔ ahanono o, gake ete ŋui mlɔeba. Esia ʋu mɔnukpɔkpɔ yeye na mí be míagadze míafe srɔ̃ɖeɖea gɔme yeyee. Fifia míezu Kristotɔ siwo le dzidzɔ kpɔm, eye míele Biblia me gɔmeɖose nyuiwo fãm ɖe mía viwo me.”—Mose V, 6:7.
Hehe si Kristotɔnyenye vavãtɔ nana ate ŋu awɔe be ame nadzudzɔ nugbegblẽwɔwɔ kple agbegbegblẽnɔnɔ. Nenema tutue wònɔ le Manuel gome. * Esi wòxɔ fe 13 la, eʋu le afeme eye wòdze gbekui nono gɔme. Etefe medidi o edze heroin zazã. Enɔ agbegbegblẽ kple ŋutsuwo kple nyɔnuwo siaa be wòate ŋu akpɔ mlɔfe kple ga. Ɣeaɖewoɣi la, Manuel da adzo amewo hã hafi kpɔa nu ɖuna. Ezãna atike muamewo ɣesiaɣi kloe. Le efe ŋutasesẽnuwɔna ta la, wodee mɔ zi geɖe. Esi wònɔ gaxɔ me ɣeaɖeɣi hena fe ene la, eva kpɔ gome le aʋawɔnuwo dzadzra me. Manuel yi edzi kpe efe agbenɔnɔ me tsonuwo fe fu esi wòɖe srɔ̃ megbe kura gɔ̃ hã. Egblɔ be: “Kokloxɔ aɖee va zu míafe afe. Megaɖoa ŋku edzi kokoko be anyikpe aɖewo dzie srɔ̃nye ɖaa nu lena. Míafe nɔnɔmea va gblẽ ɖe edzi ale gbegbe be nye fometɔwo ŋutɔ de dzi fo na srɔ̃nye be wòagbem.”
Nukae trɔ efe agbenɔnɔ? Manuel ɖo eŋu be: “Ame nyanyɛ aɖe va mía feme va fo nu na mí tso Biblia ŋu. Melɔ̃ wòge ɖe afea me kple susu be mana wòanya be Mawu aɖeke meli si tsɔa ɖe le eme na amegbetɔwo o. Mesusui be nye nɔnɔmea ŋutɔ nye efe anyimanɔmanɔ fe kpeɖodzi ɖeka. Ewɔ nuku nam be Ðasefoa gbɔ dzi ɖi eye wòde bubu ŋunye, eyata melɔ̃ be made kpekpeawo le Fiaɖufe Akpata me. Togbɔ be amesiwo le afima dometɔ aɖewo nya amesi fomevi menye hã la, wodo gbe nam xɔlɔ̃tɔe. Wona mese le ɖokuinye me abe wo dometɔ ɖekae menye xoxo ene. Esia nye akɔfafa gã aɖe nam. Ewɔ dɔ ɖe dzinye ale gbegbe be metso nya me be maɖe asi le atike muamewo zazã kple wo dzadzra ŋu ne madi dɔ ɖɔʋu aɖe awɔ. Esi medze Biblia sɔsrɔ̃ gɔme ɣleti ene megbe la, medze kplɔ wo ɖo yi gbefã ɖefe, eye ɣleti ene bubu megbe la, mexɔ nyɔnyrɔ hezu Yehowa Ðasefo.”
Vi kae Kristotɔnyenye vavãtɔ ɖe na Manuel kple efe fomea? “Ne menye Bibliae wosrɔ̃ kplim o la, anye ne meku gbaɖegbe va yi xoxo. Agbemɔ si Yesu fia dzi toto na be nye fomea gatrɔ va gbɔnye. Mele be ɖevi sue eve siwo le asinye nato nɔnɔme siwo me meto esime menye sɔhɛ la ke me o. Enye dada nam be fomedodo nyui le nye kple srɔ̃nye dome fifia, eye medana akpe na Yehowa ɖe esia ta. Ame aɖewo siwo nyam xoxo dometɔ aɖewo kafum eye wogblɔ nam be yewosusu be alesi mele agbe nɔmee fifia ye nye nyuitɔ kekeake.”
Hekpe ɖe agbenyuinɔnɔ ŋu la, Kristotɔnyenye bia be woanɔ dzadzɛ le ŋutilã me. John si le South Africa (Afrique du Sud) fe nuto dahe aɖe me la va kpɔ esia dze sii. Eɖe eme be: “Ɣeaɖewoɣi la, mía vinyɔnuvia melea tsi o hena kwasiɖa ɖeka, gake mía dometɔ aɖeke metsɔa ɖeke le eme nɛ o.” Srɔ̃a lɔ̃ ɖe edzi be yewofe afeame fo ɖi ɣemaɣi ale gbegbe. Gake hehe si Kristotɔnyenye na wo wɔe be nuwo trɔ. John dzudzɔ hadede kple adzoha siwo ŋu wòkpena ɖo wova fina ʋu, eye wòte beléle na efe fomea. “Míesrɔ̃e be ele be Kristotɔwo nalé be na wofe ametia kple nudodowo woanɔ dzadzɛ. Petro I, 1:16 me nya siwo xlɔ̃ nu mí be míanɔ kɔkɔe elabena Yehowa Mawu le kɔkɔe, doa dzidzɔ nam ŋutɔ. Fifia míedzea agbagba be afe sue si le mía sia me nanɔ dzadzɛ ahanya kpɔ.”
Àte Ŋu Axɔ Hehe Nyuitɔ Kekeake
Menye amesiwo fe nya míegblɔ va yi si koe nutefekpɔkpɔ siawo le o. Hehe si Biblia na ame akpe geɖe wɔe be wova srɔ̃ alesi woanɔ agbe wòanyo wu. Wofe anukwareɖiɖi kple dɔsesẽwɔwɔ na be wofe dɔtɔwo lɔ̃ wofe nya. Wova zu afelika kple xɔlɔ̃ nyuiwo, eye wotsɔa ɖe le wo haviwo fe nyonyo me. Woɖoe kplikpaa be yewoatsri nugbegblẽwɔwɔ kple ŋutilã me nudzodzrowo, eyata woléa be na wo ɖokui le ŋutilã, susu, kple seselelãme gome. Le esi tefe be woagblẽ ga ɖe agbe baɖa nɔnɔ ŋu la, wozãnɛ boŋ tsɔ kpɔna wo ɖokui kple wofe fomewo dzii. (Korintotɔwo I, 6:9-11; Kolosetɔwo 3:18-23) Ðikeke mele eme o be Yehowa fe se siwo le Biblia me tsɔtsɔ wɔ dɔe me tsonuwo ɖo kpe edzi be Kristotɔnyenye vavãtɔe nye nu nyuitɔ kekeake le agbe me, eye be hehe nyuitɔ kekeake wònana ame. Biblia gblɔ le amesi fe agbenɔnɔ wɔ ɖeka kple Mawu fe sewo ŋu be: “Nusianu, si wòwɔna la, ewɔnɛ wua nu nyuie.”—Psalmo 1:3.
Enyanya be Yehowa, Mawu Ŋusẽkatãtɔ la, fe didie wònye be yeana hehe mí dea dzi fo na mí ŋutɔ. Egblɔ le eɖokui ŋu be: “Nye Yehowa, wò Mawu, enye amesi fia nusi nyo na wò la wò, nyee akplɔ wò to mɔ, si dzi nato la.” (Yesaya 48:17) Ẽ, Yehowa fia mɔ si dzi míato la mí to Via, Yesu Kristo, fe kpɔɖeŋuwo kple nufiafiawo dzi. Efe nufiafiawo na be amesiwo nyae esime wònɔ anyigba dzi fe agbenɔnɔ trɔ, eye nenema kee wòɖea vi na amesiwo wɔna ɖe efe nufiafiawo dzi egbea hã. Nukatae màdi ɣeyiɣi asrɔ̃ nu geɖe tso nufiafia mawo ŋu o? Yehowa Ðasefo siwo le miafe nutoa me akpɔ dzidzɔ be yewoakpe ɖe ŋuwò naxɔ hehe vevi sia.
[Etenuŋɔŋlɔ]
^ mm. 12 Míetrɔ ŋkɔ aɖewo.
[Aɖaka/Nɔnɔmetata si le axa 6]
Ŋusẽ Nyui si Yesu fe Nufiafiawo Kpɔna ɖe Ame Dzi
Esi Zaxeo nye nudzɔlawo fe amegã ta la, ezã ɖofe si nɔ esi da dzo amewo eye wòba ame dahewo hezu kesinɔtɔ. Gake etrɔ efe agbenɔnɔ esi wòwɔ ɖe Yesu fe nufiafiawo dzi.—Luka 19:1-10.
Saul si tso Tarso dzudzɔ Kristotɔwo yome titi eye wòtrɔ zu Kristotɔ, heva zu apostolo Paulo.—Dɔwɔwɔwo 22:6-21; Filipitɔwo 3:4-9.
Kristotɔ siwo nɔ Korinto-hamea me dometɔ aɖewo nye ‘matrewɔlawo, trɔ̃subɔlawo, ahasiwɔlawo, ŋutsu siwo dɔna kple ŋutsuwo, fiafitɔwo, ŋubiãlawo, ahamulawo, dzrewɔlawo, kple adzodalawo tsã.’ Gake esi wova srɔ̃ Kristotɔnyenye vavãtɔ la, ‘wole tsi na wo, wona wo ŋuti kɔ, eye wotso afia na wo le wofe Afetɔ Yesu Kristo fe ŋkɔ me.’—Korintotɔwo I, 6:9-11.
[Nɔnɔmetata si le axa 7]
Biblia ate ŋu afia wò alesi nàwɔ agbe nadze edzi na wò


text:
Ðe Nèbiana Be, ‘Afikae Yehowa Lea?’
Ðe Nèbiana Be, ‘Afikae Yehowa Lea?’
‘Wode megbe le ŋunye, eye womebia be, “Afikae Yehowa le?” hã o.’—YEREMYA 2:5, 6.
1. Ne amewo bia be, “Afikae Mawu le?” la, nukawoe te ŋu nɔa susu me na wo?
“AFIKAE Mawu le?” Ame gbogbo aɖewo biaa nya sia. Le wo dometɔ aɖewo gome la, ɖeko wodi be yewoase nya vevi aɖe si ku ɖe Wɔla la ŋu gɔme, si nye be, afika tututue wòle? Ame bubuwo biaa nya sia ne afɔku gã aɖe dzɔ alo ne woa ŋutɔwo ɖo xaxa me eye womete ŋu se nusita Mawu mexɔ na wo o la gɔme o. Gake ame bubu aɖewo hã li siwo ya mebiaa Mawu ta sena kura o elabena wogbe nukpɔsusu si nye be eyama li.—Psalmo 10:4.
2. Amekawoe kpɔ dzidzedze le wofe Mawu didi me?
2 Gake le nyatefe me la, ame gbogbo aɖewo li siwo lɔ̃ ɖe kpeɖodzi geɖe siwo ɖee fia be Mawu li la dzi. (Psalmo 19:2; 104:24) Le amesiawo dometɔ aɖewo gome la, subɔsubɔha aɖe me nɔnɔ dzaa ko sɔ gbɔ na wo. Gake le ame miliɔn bubu aɖewo siwo tso dukɔwo katã me gome ya la, lɔlɔ̃ deto si le wo me na nyatefeae ʋã wo be woadi Mawu vavã la. Wofe agbagbadzedzea mezu dzodzro o, elabena Mawu “mele adzɔge tso mía dome amesiame gbɔ . . . o.”—Dɔwɔwɔwo 17:26-28.
3. (a) Afikae nye Mawu fe nɔfe? (b) Nukae nye gɔmesese si le Ŋɔŋlɔawo me biabia si nye “Afikae Yehowa le” ŋu?
3 Ne ame aɖe va ke ɖe Yehowa ŋu vavã la, eva kpɔnɛ dzea sii be ‘Mawu nye Gbɔgbɔ,’ si amegbetɔ mate ŋu akpɔ kple ŋku o. (Yohanes 4:24) Yesu yɔ Mawu vavã la be ‘Fofonye, si le dzifowo.’ Nukae ema fia? Efia be le gbɔgbɔ me nugɔmesese nu la, tefe si míafe Dzifofofoa le la nye tefe si kɔkɔ ale gbegbe, abe alesi ko dzifo si míekpɔna la le yame ʋĩ tso anyigba gbɔ ene. (Mateo 12:50; Yesaya 63:15) Togbɔ be míate ŋu akpɔ Mawu kple ŋku o hã la, ena wòle bɔbɔe na mí be míadze sii ahasrɔ̃ nu geɖe atso efe tameɖoɖowo ŋu. (Mose II, 33:20; 34:6, 7) Enaa biabia siwo dzianukwaretɔ siwo le didim be yewoanya gɔmesese si le agbe ŋu biana la fe ŋuɖoɖowo. Le nya siwo ku ɖe míafe agbe ŋu gome la, enaa mɔfiame si ŋu kakaɖedzi le mí be míanya akpa si eyama le, si nye alesi wòbua nya lae kple nenye be míafe didiwo wɔ ɖeka kple efe tameɖoɖowo. Edi be míawɔ numekuku le nya siawo ŋu eye be míadze agbagba vevie ake ɖe ŋuɖoɖoawo ŋu. Yehowa to nyagblɔɖila Yeremya dzi ka mo na blema Israel-viwo le esi wogbe esia wɔwɔ ta. Wonya Mawu fe ŋkɔ ya, gake womebia be, ‘Afikae Yehowa le?’ o. (Yeremya 2:6) Yehowa fe tameɖoɖowo nyanya menye nu vevitɔ si ŋu wotsi dzi ɖo o. Womedi efe mɔfiame o. Ne nyametsotso gãwo kple suewo wɔwɔ dze ŋgɔ wò hã ɖe, ɖe nèbiana be, “Afikae Yehowa lea?”
Amesiwo Di Mawu fe Mɔfiame
4. Aleke Dawid fe kpɔɖeŋu le Yehowa fe mɔfiame biabia me ate ŋu aɖe vi na míi?
4 Esi Dawid, Isai vi, nye ŋutsuvi dzaa ko la, etu Yehowa dzixɔse sẽŋu ɖo. Enyae be Yehowae nye “Mawu gbagbe la.” Dawid ŋutɔ kpɔ Yehowa fe ametakpɔkpɔ tefe. Xɔse kple lɔlɔ̃ na ‘Yehowa fe ŋkɔ’ ʋã Dawid be wòte ŋu wu Filistitɔ dzɔtsu Goliat si bla aʋakpa nyuie la. (Samuel I, 17:26, 34-51) Gake Dawid fe dziɖuɖukpɔkpɔ mena wòda eɖokui o. Mebui be nuka kee yeɖawɔ tso fifia o, Yehowa ayra ye godoo o. Le fe siwo kplɔe ɖo me la, Dawid biaa Yehowa fe mɔfiame enuenu ne nyametsotsowɔwɔ dze ŋgɔe. (Samuel I, 23:2; 30:8; Samuel II, 2:1; 5:19) Enɔa gbedodoɖa dzi be: “Yehowa, ɖe wò mɔwo fiam, eye nafia wò tofewòm! Na mazɔ le wò nyatefe me, eye nafia num; elabena wòe nye nye xɔname Mawu, wòe mele mɔ kpɔm na ɣesiaɣi.” (Psalmo 25:4, 5) Kpɔɖeŋu nyui kae nye si wònye na mí be míasrɔ̃!
5, 6. Aleke Yosafat di Yehowa le ɣeyiɣi vovovowo me le efe agbenɔɣi?
5 Le Fia Yosafat si nye fia atɔ̃lia tso Dawid fe fiafomea me fe ŋkekewo me la, dukɔ etɔ̃ siwo fo takpli la fe aʋakɔwo ho ɖe Yuda ŋu. Esi Yosafat kpɔe be afɔku kpata aɖe dze ŋgɔ dukɔ bliboa la, ‘etsɔ ŋku ɖo Yehowa didi ŋu.’ (Kronika II, 20:1-3) Menye esiae nye zi gbãtɔ si Yosafat di Yehowa yome mɔ o. Fia la tsri Baal subɔsubɔ si me Israel fe dziehe fiaɖufe xɔsegbelawo fo wo ɖokui ɖo eye wòtiae be yeazɔ le Yehowa fe mɔwo dzi. (Kronika II, 17:3, 4) Eyata fifia si afɔku gã aɖe dze ŋgɔ Yosafat la, aleke ‘wòdi Yehowae’?
6 Le gbedodoɖa aɖe si Yosafat do ɖa le gaglãgbe le Yerusalem le ɣeyiɣi sesẽ sia me me la, eɖe alesi wòɖo ŋku Yehowa fe ŋusẽkatãtɔnyenye dzii fia. Ede ŋugble vevie le Yehowa fe tameɖoɖo si wòɖe fia esime Wònya dukɔ bubuwo ɖa le wo ŋgɔ eye wòtsɔ anyigba aɖe na Israel-viwo be wòanye wofe domenyinui la ŋu. Fia la kpɔe dze sii be ehiã vevie be yeadi Yehowa fe kpekpeɖeŋu. (Kronika II, 20:6-12) Ðe Yehowa na wòke ɖe eyama ŋu le ɣeyiɣi ma mea? Ẽ, ena wòke ɖe eŋu. Yehowa to Lewi-vi aɖe si ŋkɔe nye Yexaziel dzi na mɔfiame le nusi tututu wòle be woawɔ ŋu, eye le efe ŋufɔke la, Ena Efe amewo kpɔ aʋadziɖuɖu. (Kronika II, 20:14-28) Aleke nàwɔ aka ɖe edzi be Yehowa ana wò hã nàke ɖe eyama ŋu nenye be ètrɔ ɖe eŋu na mɔfiame?
7. Amekawo fe gbedodoɖae Mawu sena?
7 Yehowa mekpɔa ame ŋkume o. Ele dukɔwo katã me tɔwo kpem be woadi ye le gbedodoɖa me. (Psalmo 65:3; Dɔwɔwɔwo 10:34, 35) Ekpɔa nusi le amesiwo le efe kpekpeɖeŋu biam la fe dzi me dzea sii. Eka ɖe edzi na mí be yesea ame dzɔdzɔewo fe gbedodoɖa. (Lododowo 15:29) Enaa ame aɖewo siwo metsɔ ɖeke le eyama me kura va yi o gake fifia wole efe mɔfiame dim ɖokuibɔbɔtɔe la kena ɖe eŋu. (Yesaya 65:1) Esea amesiwo gbe efe seawo dzi wɔwɔ tsã gake fifia wotsɔ ɖokuibɔbɔ trɔ dzimee la fe gbedodoɖawo gɔ̃ hã. (Psalmo 32:5, 6; Dɔwɔwɔwo 3:19) Gake ne ame aɖe mebɔbɔ eɖokui na Mawu le efe dzi me o la, efe gbedodoɖawo anye dzodzro. (Marko 7:6, 7) Bu esia fe kpɔɖeŋu aɖewo ŋu kpɔ.
Wobia Gake Womexɔ Ŋuɖoɖo O
8. Nukae na Yehowa mese Fia Saul fe gbedodoɖa o?
8 Esi nyagblɔɖila Samuel gblɔ na Fia Saul be Mawu gbee le efe tomaɖomaɖo ta megbe la, Saul yi va de ta agu le Yehowa ŋkume. (Samuel I, 15:30, 31) Gake gotagomenuwɔna dzro ko wònye. Menye Saul fe didie nye be yeaɖo to Mawu o ke boŋ be amewo nade bubu ye ŋu. Emegbe esi Filistitɔwo ho aʋa ɖe Israel ŋu la, Saul wɔ nusi wowɔna abe kɔnu ene le Yehowa fe mɔfiame biabia me. Ke esi mexɔ ŋuɖoɖo aɖeke tso egbɔ o la, eyi va bia nu ta se le ŋɔliyɔla aɖe gbɔ, togbɔ be enya nyuie be Yehowa tsi tre ɖe nuwɔna ma ŋu hã. (Mose V, 18:10-12; Samuel I, 28:6, 7) Kronika I, 10:14 gblɔe kpuie le Saul ŋu be: “Mebia gbe Yehowa ya se o.” Nukatae? Elabena Saul fe gbedodoɖa metso xɔse me o. Eyata enɔ ko abe ɖe medo gbe ɖa kura o ene.
9. Nukae gblẽ le Zedekiya fe kukuɖeɖe be Yehowa nafia mɔ ye ŋu?
9 Nenema ke esi Yuda fiaɖufea fe nuwuwu nɔ afe tum la, amewo do gbe geɖewo ɖa eye woyi va kpɔ Yehowa fe nyagblɔɖilawo hã. Gake ameawo tsɔ trɔ̃subɔsubɔ tsaka kple subɔsubɔ si wobe yewole tsɔtsɔm na Yehowa. (Zefanya 1:4-6) Togbɔ be wowɔ gotagomenu siwo fia be wole Mawu ta biam se hã la, womedzra wofe dzi ɖo be yewoawɔ efe lɔlɔ̃nu o. Fia Zedekiya ɖe kuku na Yeremya be wòabia Yehowa fe nukpɔsusu na ye. Yehowa do ŋgɔ gblɔ nusi wòle be fia la nawɔ nɛ hafi. Gake le amegbetɔvɔvɔ̃ ta fia la meɖo to Yehowa fe gbe o, eyata Yehowa megana ŋuɖoɖo bubu aɖeke si tɔgbe dim fia la le be yease lae o.—Yeremya 21:1-12; 38:14-19.
10. Nukae gblẽ le alesi Yoxanan di Yehowa fe mɔfiame ŋu, eye nukae míesrɔ̃ tso vodada si wòwɔ me?
10 Esi Babilontɔwo tsrɔ̃ Yerusalem eye wofe aʋakɔwo kplɔ Yudatɔwo dzoe yi aboyo me megbe la, Yoxanan dzra ɖo be yeakplɔ Yudatɔ ʋɛ siwo susɔ ɖe Yudea ne yewoasi ayi Egipte. Wowɔ wofe ɖoɖo ɖesiaɖe vɔ, gake hafi woadze mɔ la, wobia Yeremya be wòado gbe ɖa ɖe yewo ta ahabia Yehowa fe mɔfiame na yewo. Ke esi womekpɔ ŋuɖoɖo si tɔgbe dim wonɔ o la, nusi woɖo do ŋgɔ be yewoawɔ la tututue woyi edzi wɔ. (Yeremya 41:16–43:7) Èkpɔ nufiame si le nudzɔdzɔ siawo me siwo ate ŋu akpe ɖe ŋuwò ale be ne èdi Yehowa fe ŋkume la, wòana nàke ɖe eyama ŋua?
‘Yi Edzi Nàdo Nusi Nyoa Eŋu Akpɔ’
11. Nukata wòhiã be míawɔ ɖe Efesotɔwo 5:10 me nyawo dzi?
11 Tadedeagu vavãtɔ tsɔtsɔna bia nu geɖe wu nyɔnyrɔxɔxɔ tsɔtsɔ ɖo kpe míafe adzɔgbeɖeɖe dzi, hamea fe kpekpewo dede, kple gomekpɔkpɔ le gbeadzisubɔsubɔdɔa me ko. Eku ɖe míafe agbenɔnɔ fe akpa sia akpa ŋu. Míedoa go nyafoɖeamenuwo gbesiagbe—ɖewo menya kpɔna dzea si bɔbɔe o, ɖewo hã dzena gaglã—siwo ate ŋu ana míatra atso mawusosroɖagbenɔnɔ fe mɔ dzi. Aleke míawɔ nu ɖe wo nui? Esi apostolo Paulo nɔ agbalẽ ŋlɔm ɖo ɖe Kristotɔ nutefewɔla siwo nɔ Efeso la, exlɔ̃ nu wo be: ‘Miyi edzi miado nusi nyoa Afetɔ la ŋu akpɔ.’ (Efesotɔwo 5:10) Kpɔɖeŋu geɖe le Ŋɔŋlɔawo me siwo ɖe susu nyui si ta wòle be míayi edzi awɔ esia la fia.
12. Nukatae Yehowa do dɔmedzoe esi Dawid na wotsɔ nubablaɖaka la gbɔna Yerusalem?
12 Esi wotrɔ nubablaɖaka la yi Israel eye wòva tsi Kiryat-Yearim fe geɖe megbe la, Fia Dawid di vevie be yeana woagbugbɔe ava da ɖe Yerusalem. Ede aɖaŋu kple dumegãwo eye wògblɔ be ‘ne edze wo ŋu eye Yehowa da asi ɖe edzi la,’ yewoayi aɖatsɔ Nubablaɖaka la. Gake mekpɔ egbɔ di Yehowa fe lɔlɔ̃nu tsitotsito be wòakpɔ kakaɖedzi blibo le nya sia me o. Ne ɖe wòwɔ esia la, anye ne womatsɔ Nubablaɖaka la aɖo tasiaɖam dzi o. Anye ne Lewi-vi siwo nye Kehat-viwoe atsɔe ɖe abɔta, abe alesi Mawu fe mɔfiame si wòna do ŋgɔ ɖee fia wòdze fã ene. Togbɔ be Dawid biaa Yehowa fe mɔfiame enuenu hã la, edo kpo ewɔwɔ le mɔ nyuitɔ nu le ɣeyiɣi sia me. Afɔkue do tso eme. Dawid lɔ̃ ɖe edzi emegbe be: “Yehowa, mía Mawu, ɖe ame le mía dome, elabena míebia gbee se, abe alesi dze ene o.”—Kronika I, 13:1-3; 15:11-13; Mose IV, 4:4-6, 15; 7:1-9.
13. Ŋkuɖodzinya kawoe dze le ha si wodzi esime wote ŋu tsɔ Nubablaɖaka la dzidzedzetɔe me?
13 Emegbe esi Lewi-viwo tsɔ Nubablaɖaka la azɔ tso Obed-Edom fe afeme yi Yerusalem mlɔeba la, wodzi ha aɖe si Dawid kpa. Eme ŋkuɖodzinya wɔdɔɖeamedzi aɖewo gblɔ be: “Mibia Yehowa kple efe ŋusẽ ta se, eye midi efe ŋku me ɖaa! Miɖo ŋu efe nukunuwo, dzesiwo kple ʋɔnudɔdrɔ̃, si tso efe nu me.”—Kronika I, 16:11, 12.
14. Aleke nusɔsrɔ̃ tso Salomo fe kpɔɖeŋu nyui kpakple vodada si wòwɔ le efe tsitsime ŋu ate ŋu aɖe vi na míi?
14 Hafi Dawid naku la, exlɔ̃ nu via Salomo be: ‘Ne èdi Yehowa la, ana be nàkpɔe.’ (Kronika I, 28:9) Esi Salomo va bɔbɔ nɔ fiazikpuia dzi la, eyi Gibeon, afisi takpegbadɔa nɔ tsã, eye wòsa vɔ na Yehowa. Afimae Yehowa gblɔ na Salomo le be: “Bia nusi mana wò!” Le Salomo fe biabiaa dzi wɔwɔ me la, Yehowa na nunya kple sidzedzee be wòate ŋu aɖu Israel dzi, eye Wògatsɔ kesinɔnu kpakple bubu kpe ɖe eŋu nɛ. (Kronika II, 1:3-12) Salomo zɔ ɖe xɔ fe nɔnɔmetata si Yehowa tsɔ na Dawid dzi hetu gbedoxɔ gã dzeani aɖe. Gake le Salomo ŋutɔ fe srɔ̃ɖenyawo gome la, edo kpo Yehowa fe nukpɔsusu didi. Salomo ɖe nyɔnu siwo medea ta agu na Yehowa o. Le efe tsitsime la, nyɔnuawo trɔ efe dzi ɖa tso Yehowa ŋu. (Fiawo I, 11:1-10) Metsɔ le eme alesi gbegbe wòawɔ na mí be míexɔ ŋkɔ, míedze aɖaŋu, alo míedze nunyae o, ele vevie ŋutɔ be ‘míayi edzi ado nusi nyoa Afetɔ la ŋu akpɔ’!
15. Esi Etiopiatɔ Zerax ho aʋa ɖe Yuda ŋu la, nukatae Asa te ŋu do gbe ɖa kple kakaɖedzi be Yehowa aɖe Yuda tso wo si me?
15 Ŋutinya si ku ɖe Asa si nye Salomo fe tɔgbuitɔgbuiyɔvi fe fiaɖuɖu ŋu gaɖo kpe alesi wòhiã vevie be míawɔ esiae la dzi na mí. Ƒe 11 megbe tso esime Asa zu fia la, Etiopiatɔ Zerax kplɔ aʋakɔ siwo ade ame miliɔn ɖeka woho ɖe Yuda ŋu. Ðe Yehowa aɖe Yuda tso wo si mea? Ƒe siwo wu 500 do ŋgɔ la, Yehowa gblɔ nusi efe amewo akpɔ mɔ na ne woɖo toe hewɔ efe sededewo dzi kpakple nusi woakpɔ mɔ na ne wogbe esia wɔwɔ la na wo. (Mose V, 28:1, 7, 15, 25) Esi Asa dze fiaɖuɖu gɔme la, eɖe vɔsamlekpui kple nuxefe siwo ŋudɔ wowɔna le alakpasubɔsubɔ me ɖa le efe fiaɖufea me. Exlɔ̃ nu ameawo ɣemaɣi be “woadi Yehowa.” Asa melala afɔku aɖe va xaxae ɖo hafi wòtso be yeawɔ afɔɖeɖe sia o. Eyata Asa te ŋu do gbe ɖa na Yehowa le xɔse me be wòaxɔ na yewo. Nukae do tso eme? Mawu xɔ na Yuda ale be wokpɔ aʋadziɖuɖu gã aɖe.—Kronika II, 14:2-12.
16, 17. (a) Togbɔ be Asa kpɔ aʋadziɖuɖu hã la, ŋkuɖodzinya kae Yehowa nɛ? (b) Esime Asa wɔ nusi me nunya mele o la, kpekpeɖeŋu kae wonae, gake aleke wòwɔ nui? (d) Viɖe kae míate ŋu akpɔ tso ŋkuléle ɖe Asa fe nuwɔna ŋu me?
16 Esi Asa ɖu aʋa dzi trɔ gbɔna afe la, Yehowa dɔ Azarya be wòayi aɖakpe fia la agblɔ nɛ be: “Asa kple Yuda blibo la kpakple Benyamin, miɖo tom! Yehowa nɔ kpli mi, elabena mienɔ eŋu. Ne miedii la, ana be, miakpɔe; ke ne miegblẽe ɖi la, eya hã agblẽ mi ɖi.” (Kronika II, 15:2) Nya siawo na dzo yeye gaɖo Asa me wòtsɔ do tadedeagu vavãtɔ ɖe ŋgɔe. Gake, le fe 24 megbe, esime aʋa aɖe gadze ŋgɔ Asa la, edo kpo Yehowa didi. Medi mɔfiame tso Mawu fe Nya la me o, eye meɖo ŋku nusi Yehowa wɔ nɛ esime Etiopiatɔwo fe aʋakɔ va dze Yuda dzi la o. Ewɔ nu bometsitsitɔe va bla nu kple Siria boŋ.—Kronika II, 16:1-6.
17 Le esia ta Yehowa to nukpɔla Xanani dzi ka mo na Asa. Le ɣeyiɣi ma me gɔ̃ hã esi woɖe Yehowa fe nukpɔsusu le nyaa ŋu fia Asa la, ate ŋu awɔ nusi ade edzi hafi. Gake ɖe wòdo dziku boŋ, eye wòna wolé Xanani va tu ɖe gaxɔ me. (Kronika II, 16:7-10) Ewɔ nublanui ŋutɔ! Ke míawo hã ɖe? Ðe míedia Mawu gake gbea aɖaŋuɖoɖo xɔxɔa? Ne hamemegã aɖe si tsɔ ɖe le míafe nyonyo me zã Biblia tsɔ xlɔ̃ nu mí le esi xexeame le ŋusẽ kpɔm ɖe mía dzi ta la, ɖe míekpɔa ŋudzedze ɖe kpekpeɖeŋu si nam wòle mí lɔlɔ̃tɔe ŋu bene ‘míanya nusi nyoa Afetɔ la ŋua?’
Mègado Kpo Eta Biabia O
18. Aleke nya siwo Elihu gblɔ na Hiob ate ŋu aɖe vi na míawo hãe?
18 Amesi subɔ Yehowa nutefewɔwɔtɔe ɣeyiɣi didi gɔ̃ hã ate ŋu ada fu ne edo go nɔnɔme sesẽwo. Esi dɔléle vɔ̃ɖi aɖe dze Hiob dzi, viawo ku, efe kesinɔnuwo bu, eye exɔlɔ̃wo tso enu madzemadzee la, efe susu katã va nɔ eya ŋutɔ ko ŋu. Elihu ɖo ŋku edzi nɛ be: ‘Ame aɖeke megblɔ be, “Afika Mawu, nye Wɔla Gã, la le o.”’ (Hiob 35:10) Ehiã be Hiob natrɔ susu ɖe Yehowa ŋu eye wòasusu alesi Eya bu nɔnɔmea ŋui la ŋu. Hiob xɔ ŋkuɖodzinya mawo ɖokuibɔbɔtɔe, eye efe kpɔɖeŋu sia ate ŋu akpe ɖe míawo hã ŋu be míawɔ nu nenema.
19. Nukae Israel-viwo do kpo wɔwɔ enuenu?
19 Israel-viwo nya alesi Mawu wɔ nu kple wofe dukɔae la fe ŋutinya nyuie. Gake enuenu la, womegaɖoa ŋku nu mawo dzi ne wole nɔnɔme aɖewo si dze ŋgɔ wo le wofe agbe me gbɔ kpɔm o. (Yeremya 2:5, 6, 8) Ne tiatiawɔwɔ aɖe dze ŋgɔ wo le agbe me la, nusi dzea woa ŋutɔwo ŋue wowɔna, le esi tefe be woabia be, ‘Afikae Yehowa le?’—Yesaya 5:11, 12.
Yi Edzi Nànɔ Biabiam be, ‘Afikae Yehowa Le?’
20, 21. (a) Amekawoe ɖea Elisa fe nɔnɔme fiana le Yehowa fe mɔfiafia biabia me egbea? (b) Aleke míate ŋu asrɔ̃ wofe xɔse fe kpɔɖeŋu be wòaɖe vi na míi?
20 Esi Eliya wu efe dutofosubɔsubɔdɔa nu la, efe subɔvi Elisa tsɔ awu si ge le Eliya ŋu, trɔ yi ɖe Yordan-tɔsisia to, eye wòtsɔe fo tsia dzi hebia be: “Afika Yehowa, Eliya fe Mawu la le?” (Fiawo II, 2:14) Yehowa ɖo eŋu nɛ esi wòɖee fia be yefe gbɔgbɔ le eya Elisa dzi azɔ. Nukae míate ŋu asrɔ̃ tso esia me?
21 Nusi sɔ kple ema dzɔ le egbeɣeyiɣiawo me. Kristotɔwo amesiamina siwo xɔ ŋgɔ le gbefãɖeɖedɔa me la dometɔ aɖewo wu wofe anyigba dzi subɔsubɔdɔa nu. Amesiwo le megbe siwo wotsɔ dzikpɔkpɔdɔ de asi na la dzroa Ŋɔŋlɔawo me eye wodoa gbe ɖa biaa Yehowa fe mɔfiame. Womedoa kpo biabia be, ‘Afikae Yehowa le?’ hã o. Nusi do tso emee nye be Yehowa yi edzi le efe amewo kplɔm eye wole dzidzedze kpɔm le wofe dɔwo wɔwɔ me. Ðe míawo hã míesrɔ̃a wofe xɔsea? (Hebritɔwo 13:7) Ne míesrɔ̃nɛ la, ekema míayi edzi anɔ Yehowa fe habɔbɔa ŋu kplikplikpli, azɔ ɖe efe mɔfiamewo dzi, ahakpɔ gome le dɔ si wɔm habɔbɔa le to Yesu Kristo fe mɔfiafia dzi la wɔwɔ me bliboe.—Zaxarya 8:23.
Aleke Nàɖo Wo Ŋui?
• Nukae wòle be wòanye taɖodzinu si míatsɔ abia be, ‘Afikae Yehowa le?’
• Aleke míawɔ egbea akpɔ ŋuɖoɖo na biabia si nye, ‘Afikae Yehowa le?’
• Nukata womeɖoa gbedodoɖa aɖewo siwo wotsɔ biaa Mawu fe mɔfiame ŋu o?
• Biblia me kpɔɖeŋu kawoe te gbe ɖe alesi wòhiã vevie be ‘míayi edzi ado nusi nyoa Afetɔ la ŋu akpɔ’ dzi?
[Biabiawo]
[Nɔnɔmetata si le axa 9]
Aleke Fia Yosafat di Yehowae?
[Nɔnɔmetata si le axa 10]
Nukatae Saul yi ɖe ŋɔliyɔla gbɔ?
[Nɔnɔmetata si le axa 12]
Do gbe ɖa, srɔ̃ nu, nàde ŋugble be nàte ŋu aka ɖe ‘afisi Yehowa le’ dzi